
Pacea  lui  Hristos  şi  vremile  de  azi. 

In  vieaţa  aceasta  multe  lucruri  par  a  se  potrivi 
între  ele  şi  a  fi  făcute  unele  pentru  altele.  Dacă  ne 
apropiem  însă  mai  mult  de  ele,  ochiul  descopere  deo¬ 
dată  diferenţe  şi  nepotriveli  şi  uneori  chiar  contra¬ 
ziceri. 

De  altă  parte,  multe  lucruri  iarăş  par’că  nu  se  po¬ 
trivesc  deloc  şi  sunt  departe  între  ele  ca  cerul  de  pă¬ 
mânt.  Şi  cu  toate  acestea,  dacă  te  apropii  mai  mult  de 
ele,  vezi  că  de  fapt  nu  e  nici  o  nepotrivire  între  ele. 
Aşa  e  de  pildă  cântarea  îngerească  cu  solia  păcii  pe 
pământ  şi  răsboiul  de  azi  al  popoarelor. 

‘  Sigur,  răsboiul  mai  întâiu  e  o  negare  crasă  a  evan¬ 
gheliei,  care  ne  vorbeşte  de  pace  pe  pământ. 

El  râde  îngerilor  în  faţă  şi  dispreţuieşte  vestea  adusă 
de  ei.-Ceice  văd  lucrurile  astfel  sunt  spirite  superficiale, 
cari  nu  doresc  şi  nu  vor  să  aibă  o  pace  lăuntrică  şi 
se  folosesc  de  prilejul  acesta  ca  să  facă  propagandă 
pentru  teoriile  lor  ateiste. 

Chiar  şi  bucuria  cea  mare  pare  că  a  fugit  cu  totul 
dinaintea  suferinţei  şi  jertfelor  mari,  precum  şi  a  prostiei 
criminale  a  celor  cari  au  provocat  răsboiul. 


o,)-;;  u;^iv,2.i. 


Sibiu 

2HF 


i 


2 


Şi  totuş,  noi  îndrăznim  să  susţinem  că  nu  e  nici 
cea  mai  mică  contrazicere  rntre  răsboiul  popoarelor  şi 
evanghelia  păcii  pe  pământ. 

Căci  ce  ni-a  adus  oare  solia  păcii?  Nu  ne-a  adus 
numai  o  poezie  şi  o  liturgie  frumoasă,  ci  pe  Acela  care 
a  venit  să  înlăture  duşmănia  pe  care  o  pusese  păcatul 
între  omenire  şi  Dumnezeu.  Care  a  fost  opera  Mân¬ 
tuitorului,  pe  care  îl  adorăm  în  iesle,  ca  pe  Cuvântul 
întrupat?  —  Să  facă  pace  între  omenirea  răsvrătită  şi 
căzută  şi  Tatăl  tuturor  spiritelor.  Ce  a  fost  moartea  lui 
Isus  pe  cruce  ?  Marele  tractat  de  pace,  care  a  fost  răs¬ 
cumpărat  prin  jertfa  vieţii  lui  curate  şi  sfinte. 

Care  a  fost  însă  învăţătura  acestui  Domn  al  păcii, 
cum  îl  numiâ  Isaia  în  minunata  lui  prezicere  mesianică? 
Nu  că  are  să  întemeieze  numai  decât  o  împărăţie  a 
păcii  pe  pământ.  Gândul  acesta  l-a  înlăturat  el  însuşi 
prin  vorbele:  «Să  nu  credeţi  că  am  venit  să  aduc  pace. 
N’am  venit  să  aduc  pace,  ci  sabie».  Dacă  însă  tot  El 
a  zis  ucenicilor:  «Pacea  mea  o  las  vouă»,  se  vede  lă¬ 
murit  că  a  vrut  să  înţeleagă  pacea  inimii,  care  întrece 
orice  minte.  Şi  dacă  Duhul  Lui  cel  sfânt  a  venit  la 
Rusalii,  ca  să  întemeieze  Biserica  pe  pământ  şi  să  în¬ 
tindă  împărăţia  lui  Dumnezeu,  şi  acesta  e  un  fapt  de 
natură  spirituală.  De  aceea  şi  zice  apostolul  Pavel: 
«împărăţia  lui  Dumnezeu  e  în  voi». 

Insă  nu  pentru  totdeauna  împărăţia  lui  Isus  Hristos 
are  să  fie  o  împărăţie  spirituală  şi  nevăzută. 

El  însuşi  a  spus  că  nu  e  nimic  ascuns  care  să  nu 
se  descopere.  Şi  corul  măreţ  al  profeţilor  a  lăsat  să  se 
întrezăriască  mereu  că  va  veni  ziua  în  care  împărăţia 
păcii  se  va  întemeia  în  formă  văzută  şi  pe  pământ. 
Fireşte  nu  va  fi  lipsită  de  lupte  aprige  venirea  ei  pe 
lume. 

Deci  pace  pe  pământ  are  să  fie.  Ea  începe  să  în¬ 
florească  în  inimi,  ca  o  taină  liniştită  şi  ca  o  minunată 
floare  a  veşniciei.  In  familiile  cu  frică  de  Dumnezeu  ea 
îşi  întinde  stăpânirea  din  ce  în  ce  mai  mult.  Şi  pomul 
ei  măreţ  creşte  chiar  şi  în  mijlocul  furtunei  răsboiului 
european,  răsărind  ca  dintr’un  grăunte  de  muştar  Ia 
umbra  căruia  în  cele  din  urmă  se  vor  adăposti  toate 
popoarele  pământului. 

Deci  vestea  îngerului  are  dreptate.  Ba  încă  nici 
odată  n’o  putem  răspândi  mai  mult  ca  acum. 

Chiar  şi  bucuria  cea  mare  n  a  perit  în  mijlocul 
acestor  suferinţe  grozave.  E  bucuria  în  Mântuitorul,  care 
ni-a  mântuit,  ne  ajută,  ne  mângâie,  ne  e  prieten,  pildă 
şi  stea  conducătoare.  Cine  simte  că  nu  poate  trăî  fără 
un  Mântuitor,  acela  îl  doreşte  acum  cu  puteri  îndoite. 
Pentru  aceia  în  El  bucuria  creşte. 

•lată  de  ce  a  venit  marea  nenorocire  a  răsboiului 
asupra  omenirii.  Ca  să  o  facă  să  cunoască  această  bu¬ 
curie  mare,  căci  cine  are  pe  Isus  Hristos,  e  vesel  şi 
bogat  chiar  şi  în  mijlocul  focului  ucigător  al  luptelor. 

•Dacă  l-am  găsit  pe  El  înseamnă  că  serbăm  într’a- 
devăr  solia  păcii  pe  pământ,  solia  învierii  spre  adevărata 
vieaţă,  chiar  dacă  semnele  din  afară  ale  păcii  lipsesc. 

Aşa  că  vestea  îngerului  se  potriveşte  de  minune 
cu  starea  lumii  de  azi.  Şi  dacă  inima  noastră  se  simte 
în  inima  Tatălui  ceresc,  toate  disonanţele  din  afară  se 
topesc  pentru  noi  într’o  armonie  curată  şi  înviorătoare. 
Şi  armonia  înseamnă  pace. 

Ferice  de  noi,  dacă  ştim  s’o  căutăm  şi  s’o  aflăm!.. 

Dim.  I.  Cornilescu. 

Spre  căile  Domnului... 

i  Corespondentul  de  pe  câmpul  de  răsboiu  a!  unui 
ziar  din  capitală  scrie  cu  entusiasm  despre  impresia 
adâncă,  pe  care  o  face  serviciul  divin  şi  predica  asupra 
soldaţilor, t«din  ochii  cărora  radiază  promisiunea,  că  de 
dragul  teoriilor  nebune  nu  vor  mai  părăsi  pe  Dumnezeu, 
pe  care  L-au  regăsit  acum  de  nou  şi  care-i  ajută...  în 
fiecare  dimineaţă  se  ţine  serviciu  divin  pentru  soldaţii 
reîntorşi  din  tranşee.  Ei  laudă  pe  Dumnezeu  şi-i  aduc 
mulţămită,  că  le-a  apărat  vieaţa  şi  i-a  păzit  de  pri¬ 
mejdii.  Din  aceşti  oameni  izbucneşte  cu  putere  elemen¬ 
tară  vechia  credinţă  în  Dumnezeu....  Dumnezeu,  care 
s’a  arătat  odinioară  lui  Moisi  în  flacăra  de  foc  a  rugului, 
acum  se  înfăţişează  în  focul  tunurilor  şi  in  bubuitul  de 
arme  înaintea  omenirii  întregi.  Cu  smerenie  şi  cu  evlavie 
îşi  înalţă  ochii  spre  Dumnezeu  toţi  luptătorii  —  şi  cei 
ce  zac  în  tranşee  şi  ceice  au  ieşit  tocmai  acum  din  ele» ... . 

Cetind  rândurile  acestea  de  pe  câmpul  de  luptă 
ţi  s’ar  părea,  că  răsboiul  ca  un  educator  mare  şi  nespus 
de  zguduitor,  întoarce  cugetul  tuturora  spre  Dumnezeu 
şi  îi  învaţă  din  nou  să  se  roage  pe  toţi  cari  se  abătuseră 
din  căile  Domnului.  Şi  astfel  se  vor  împlini  cuvintele 
Psalmistului :  «Toate  popoarele,  pe  cari  le-ai  făcut,  vor 
veni  şi  se  vor  închină  înaintea  Ta,  Doamne!  şi  vor 
preamări  numele  Tău»  (Psalm  86  v.  9). 

Dar  întorcu-se  oare  toţi  pe  căile  Domnului,  ori  numai 
cei  ajunşi  in  ceasul  primejdiei  şi  în  ghiara  morţii?  Oare 
cei  rămaşi  acasă  simt  ei  de  ajuns  seriozitatea  tragică  a 
clipelor,  prin  cari  trece  lumea  şi  sunt  gata  a  primi  în 
sufletul  lor  toate  învăţămintele  ce  se  pot  culege  din 
viforul  primejdiilor  şi  din  goana  zilelor  de  crunte  în¬ 
cercări  ? 

Ar  fi  cam  greu  să  răspundem  afirmativ  la  aceste 
întrebări.  Căci  cunoaştem  oameni  cu  multă  învăţătură, 
intelectuali  cu  rol  de  conducere, /cari  nu  s’au  sfiit 
a  luă  în  bătaie  de  joc  .-alergarea  poporului  spre  casa 
Domnului  în  ceasul  de  primejdie  şi  râvna  lui  pentru 
rugăciuni  stăruitoare  din  partea  preoţilor  săi.  De  altă 
parte,  cu  prilejuUsinodului  protopopesc  din  Timişoara, 
revista  preoţească  din  acel  oraş  se  vede  silită  a  apo¬ 
strofă  pe  ceice  şi  în  aceste  timpuri  arată  atâta  indife¬ 
rentism  faţă  de  serviciul  divin,  în  următorul  mod:  «Ne 
împlinim  o  prea  tristă  datorie  de  a  înfieră  absentarea 
aproape  a  tuturor  membrilor  sinodali ,  preoţi  şi  mireni 
deopotrivă,  dela  serviciul  sfânt.  Şi  cu  oarecare  sfială  ne 
întrebăm,  că  aceşti  reprezentanţi  ai  comunelor  bisericeşti 
din  tract  cum  vor  şti  şi  cum  vor  puteâ  oare  află  cauzele 
indiferentismului  credincioşilor  faţă  de  actele  noastre 
liturgice  şi  de  cultul  dumnezeesc?» 

■  Este  în  această  apostrofare  un  adevăr  destul  de 
dureros  pentru  biserică,  pentru  slujitorii  şi  credincioşii 
ei.  Bine  înţeles,  nu  vom  cădeâ  în  greşala  de  a  generalizâ 
cazul  dela  Timişoara,  ci  vom  cercă  să  stăruim  în  câteva 
cuvinte  asupra  cauzelor,  din  care  a  putut  să  izvorască 
asemenea  triste  simptome,  cum  şi  asupra  datorinţei  ce 
se  impune  tuturor  preoţilor  noştri  de  a  şti  exploata 
toate  momentele  şi  toate  învăţămintele  răsboiului  spre 
«a  întoarce  iarăş  pe  intelectuali  spre  căile  Domnului! 

* 

'Cetisem  undeva,  că  în  toamna  anului  trecut,  când 
s’au  abătut  aeroplane  ducătoare  de  pieire  asupra  «ora¬ 
şului  —  lumină»,  mulţimea  de  pe  străzi  alergă  speriată 
în  biserici,  să-şi  plece  genunchii  înaintea  Atotputernicului 
«spre  închinare  şi  rugăciune.  Dar  s’au  găsit  în  mulţime 
şi  de  aceia,  cari  n’au  mai  ştiut  rosti  nici  un  fel  de  ru- 

găciune.  Nici  «Tatăl  nostru»  măcar... *A  trebuit  să  vinii 
această  cumplită  încercare  asupra  omenirii,  care  este 
răsboiul  actual,  ca  să-şi  aducă  aminte  de  căile  Dom¬ 
nului  «chiar  şi  ceice  se  înstrăinaseră  cu  totul  de  ele.  Şi 
nu  va  fi  fost  mic  numărul  lor.  Căci  în  timpul  din  urmă 
întreagă  desvoltarea  civilizaţiei  sau  pseudocivilizaţiei 
moderne  începuse  a  luă  o  direcţie  detestabilă. 

Uimită  de  enormele  progrese  tehnice,  cuprinsă  cu 
totul  în  mrejele  ademenitoare  ale  belşugului  material 
sau  robită  de  patimi  şi  fărădelegi,  lumea  începuse  a 
deveni  tot  mai  indiferentă  faţă  de  înaltele  şi  vecinicele 
ţânte  ale  vieţii  sufleteşti,  morale  şi  religioase.  Pentru 
sute  şi  mii  de  suflete  se  întunecă  mereu  steaua  credinţii. 
înţelepţii  neamurilor,  legislatorii  statelor  se  adunau  de 
zor  la  sfat  şi  ca  nişte  piramide  egiptene  se  înălţau  din 
sfaturile  lor  mormane  de  legi,  în  cari  nu  se  pomeniă 
nici  cu  un  cuvânt  măcar  numele  lui  Dumnezeu.  Savanţii 
naturalişti,  ameţiţi  de  trufia  lor  atotştiutoare,  scriau  cărţi 
despre  toate  jigăniile  pământului,  ferindu-se  a  face  în 
ele  vre-o  amintire  de  Creatorul  a  toate,  ci  preamărind 
numai  «natura  creatoare».  Leghion  eră  şi  mai  este  încă 
numărul  celor  ce  se  închină,  ca  odinioară  Jidovii  în 
pustie,  viţelului  de  aur,  dar  evită  a-şi  plecă  genunchele 
sau  capul  înaintea  Mântuitorului  lumii.  Pe  mulţi  îi  înjo¬ 
seşte  desfrâul  patimilor  trupeşti  şi  îi  face  să  se  târască 
în  noroiul  spurcăciunii  ca  nişte  dobitoace  fără  de  minte. 
Alţii  iarăş  sunt  stăpâniţi  de  lăcomie  şi  pofta  desmerdă- 
rilor  le  înlănţue  toată  cugetarea;  ziua  şi  noaptea  îşi 
îmbuibă  trupul  cu  mâncări  şi  beuturi,  dar  nu  le  trece 
prin  minte  că  şi  sufletul  ar  avea  lipsă  de  hrană,  de 
mana  cerească  a  credinţii,  a  înfrânării,  a  rugăciunii  şi 
a  pocăinţii.  Trufia  şi  pornirea  spre  risipă  pe  câţi  nu-i 
îndeamnă  să-şi  împodobiască  hainele  şi  locuinţele  cu 

scumpeturile  cele  mai  costisitoare,  dar  nu-i  lasă  inima 
să  dăruiască  o  icoană  pentru  casa  Domnului,  o  cruce 
sau  un  potir,  ci  şi  când  dăruesc  alţii  mai  săraci  câte 
ceva  pentru  biserică,  li  se  întunecă  gândul  de  mănie  şi 
în  ascuns  cearcă  să-i  desmânte  pe  oameni  a  mai  dărui 
sfintei  biserici,  căci  «sfinţilor  de  pe  păreţi  şi  din  icoane 
nu  le  trebue  de  mâncare»...  Câte  suflete  chinuite  de 
invidie  ca  al  fraticidului  Cain  nu  stau  pândind  pe  la 
răspântiile  vieţii  noastre  creştineşti?.. 

Sunt  fenomene  generale  acestea.  In  tot  cuprinsul 
ţărilor  civilizate  şi  creştine  te  izbeşte  mulţimea  lor,  în 
cercurile  culte  şi  înalte,  în  sgomotul  şi  splendoarea  ora¬ 
şelor  mari  chiar  mai  adesea,  decât  în  vieaţa  smerită  a 
satelor. 

*Dela  o  vreme  încoace  s’a  putut  însă  observă,  că 
unda  indiferentismului  religios  şi  a  materialismului  otră¬ 
vitor  de  suflete  a  început  să  rodească  şi  prin  părţile 
noastre  unele  porniri  primejdioase  pentru  sănătatea  mo¬ 
rală  şi  intelectuală  a  poporului  nostru.  înlesnirea  co¬ 
municaţiei  care  face  posibil  contactul  credincioşilor  no¬ 
ştri  cu  diferite  elemente  străine  sau  înstrăinate  de  cre¬ 
dinţa  noastră  dreaptă,  pornirea  de  a  imită  şi  în  bine  şi 
in  rău,  dar  mai  ales  în  rău,  anumite  forme  ale  vieţii 
orăşeneşti  sau  ale  pseudocivilizaţiei  moderne,  şi  anume 
influenţe  străine  păgubitoare,  de  cari  e  cutropită  educaţia 
unor  elemente  cu  rol  de  conducere  în  vieaţa  poporului 
nostru,  au  contribuit  ca  uneori  să  se  iviască  clipe  de 
îndoială  faţă  de  astfel  de  rânduieli  seculare  ale  religiei 
şi  bisericei  noastre,  a  căror  sfinţenie  eră  până  bine  de 
curând  o  dogmă  intangibilă  pentru  oricare  Român  de 
omenie  şi  cu  frica  lui  Dumnezeu...  Această  stare  de 
lucruri  eră  pornită  a  se  generaliză  în  mod  îngrijitor. 
eCercetând  cauzele  acestui  primejdios  beteşug,  un  medic 

din  Bucureşti,  Dr.  N.  C.  Paulescu,  profesor  universitar, 
face  următoarea  constatare:  «Materialismul  ateu  a  nă¬ 
pădit  societatea  modernă,  care  l-a  primit  orbeşte,  drept 
rezultatul  sau  sinteza  descoperirilor  ei  celor  mai  recente. 
El  s’a  servit  de  prestigiul  ştiinţei  —  el  care  ca  sistem 
este  negaţia  ştiinţei  —  pentruca  să  se  impună  mulţimii 
demisavanţilor  incapabili  de  a-i  pricepe  ipocrizia.  Prin- 
tr’ânşii  el  s’a  introdus  în  şcoli,  unde  în  mod  laş  a  ex¬ 
ploatat  şi  exploatează  candoarea  şi  naivitatea  copiilor 
şi  a  tinerilor  neexperimentaţi,  cari  nu  au  nici  cunoştinţe 
suficiente,  nici  spirit  critic  destul  de  desvoltat,  pentru  a 
deosebi  minciuna  de  adevăr  —  şi  a  otrăvit  astfel  cu 
doctrinele  sale  răufăcătoare  mai  multe  generaţii...»1 

Dacă  un  medic  şi  savant  de  bun  renume  face 
această  constatare,  dacă  toţi  oamenii  cei  luminaţi  şi  cu 
scaun  la  cap  simt,  cât  de  primejdioasă  este  pornirea  de 
a  distruge  sau  de  a  slăbi  măcar  credinţa,  singurul  razim 
al  sufletului  în  vârtejul  şi  mulţimea  suferinţelor  crunte, 
dacă  în  toate  părţile  s’a  pornit  o  activitate  stăruitoare 
şi  însufleţită  pentru  o  vie  propagandă  religioasă  la  oraşe 
şi  la  sate  —  nu  e  decât  foarte  firesc  ca  şi  preoţimea 
noastră  să  caute  a  se  achita  de  această  datorinţă  a  sa, 
aflând  leacul  tămăduitor  al  beteşugului  amintit  în  pu¬ 
terea  cuvântului  dumnezeesc,  propoveduit  cu  căldură 
şi  entuziasm,  punându-şi  în  lucrare  toate  puterile,  cu 
cari  a  înzestrat-o  bunul  Dumnezeu  şi  toate  cunoştinţele 
agonisite  în  timpul  îndelungaţilor  ani  de  studii,  precum 
şi  mai  târziu.  Căci  fiecare  preot  este  dator  a  învăţă,  şi 
a  se  cultivă  necontenit,  dacă  nu  voieşte  a-şi  atrage 
asupra  sa  cea  mai  grea  osândă :  « preotul,  care  a  lăpădat 
ştiinţa  şi  Dumnezeu  îl  va  lăpădă  pe  el,  ca  să  nu  mai 
preoţească  Domnului »  (Osea  IV,  v.  6). 

1  Cf.  «Biserica  ortodoxă  Română»  1913,  pag.  664. 

Datorinţa  preoţim»  noastre  culte  este  deci  să  iu¬ 
bească  ştiinţa  cea  bană ,  să  culeagă  roadele  ei  dumne- 
zeeşti,  să  le  strecoare  în  cugetarea  şi  predica  sa,  să  le 
prelucre  pe  înţelesul  credincioşilor  săi,  şi  profitând  de 
învăţămintele  cari  rezultă  din  zguduirea  şi  regenerarea 
religioasă  morală,  ce  va  produce  răsboiul  actual  în  toate 
sufletele  creştine,  să  se  pătrundă  din  ce  în  ce  mai  mult 
de  importanţa  şi  necesitatea  misiunii  sale  de  propove- 
duire  evanghelică,  dându-şi  silinţa  fiecare  preot  să  în¬ 
deplinească  cu  vreme  şi  fără  de  vreme  această  sfântă 
misiune  a  sa,  dupăcum  îl  ajută  puterile,  dupăcum  îi 
dictează  priceperea  şi  dupăcum  îl  stimulează  râvna  sa 
duhovnicească !  Aceasta  e  datorinţa  cea  mai  de  căpetenie 
a  preoţilor,  pentrucă  ei  sunt  răspunzători,  înaintea  lui 
Dumnezeu  şi  înaintea  oamenilor,  de  credinţa  turmei  în¬ 
credinţate  lor  spre  păstorire.  Duh  apostolesc  şi  atitudine 
fără  şovăire  e  de  lipsă  spre  a  îndrumă  sufletele  pe  calea 
cea  dreaptă,  dar  grea  a  virtuţilor.  Nu  «plecăciune»  faţă 
de  cei  puternici,  nici  zimbete  umilite  faţă  de  cei  vrăjmaşi, 
nici  tergiversare  în  faţa  problemelor  capitale,  ci  îndrăz¬ 
neală  şi  energie  neînfrântă,  ştiinţă  luminată,  cuvânt  pu¬ 
ternic  şi  biruitor  —  sunt  mijloacele  neapărat  de  lipsă 
fiecărui  preot  cult,  care  nu  vrea  să-şi  ia  în  bătaie  de 
joc  misiunea  sa  sfântă.  Să  muncim  cu  toţii  fără  încetare 
şi  fără  prea  multă  consideraţie  la  răsplata  materială,  ce 
vom  primi  pentru  munca  aceasta. 

Binele  sufletesc,  ce  va  rezultă  pentru  poporul  nostru 
din  această  activitate  propoveduitoare  a  preoţilor  săi, 
se  va  invederâ  mai  târziu,  după  decenii  de  stăruinţă  şi 
muncă  jertfitoare  în  această  direcţie,  căci  este  o  lege 
naturală,  confirmată  prin  multe  experienţe,  în  virtutea 
căreia  răul  progresează  repede,  iar  binele  foarte  încet. 
Încet,  dar  sigur.  Şi  oricât  de  târzie  ar  fi  roada  ostene- 

lelor  şi  oricât  de  puţină  răsplată  în  lumea  aceasta,  pre- 
oţimea  noastră  pornită  odată  pe  această  cale  mântu¬ 
itoare  nu  trebuie  să  slăbească  în  zelul  său,  nici  să  de¬ 
scurajeze  din  cauza  greutăţilor,  ce  va  întâmpina  uneori 
cuvântul  ei  propoveduitor,  ci  fiecare  greutate,  orice  pie- 
decă  i  s’ar  ivi  în  cale,  s’o  considere  ca  un  nou  sti¬ 
mulent  de  a-şi  încorda  puterile,  de  a-şi  potenţa  activi¬ 
tatea  spre  a  face  să  se  reverse  cu  îmbelşugare  binecu¬ 
vântările  Evangheliei  lui  Hristos  asupra  tuturor  credin¬ 
cioşilor  bisericii  noastre. 

«Creştinismul  este  în  societăţile  moderne  un  pre¬ 
dicator  necesar  şi  unic  de  cuviinţă,  blândeţe,  omenie, 
cinste,  bunăcredinţă  şi  dreptate,  pe  care  nu-l  poate  în¬ 
locui  în  această  calitate  nici  raţiunea  filozofică,  nici  cul¬ 
tura  artistică  şi  literară,  nici  chiar  onoarea  feudală  şi 
cavalerească  ori  vre-un  cod  de  legi,  vre-o  administraţie 
sau  vre  un  guvernament».  (H.  Taine). 

Având  deci  preoţimea  noastră  la  îndemână  acest 
instrument  necesar  şi  unic  de  a  stăpâni  sufletele,  acest 
izvor  veşnic  nesecat  de  a  întineri  şi  înălţa  vieaţa  po¬ 
porului  nostru  spre  culmea  destinaţiunii  sale,  ar  face 
un  păcat  de  nespusă  greutate,  dacă  ar  lăsă  în  părăginire 
ogorul,  din  care  pe  lângă  stăruinţă  dreaptă  şi  cinstită 
ar  putea  răsări  cea  mai  încântătoare  holdă  a  vieţii 
creştineşti. 

Deaceea  sfatul  nostru  pastoral,  care  se  îndreaptă 
spre  toţi  ceice  au  urechi  să  auză  şi  minte  să  înţeleagă, 
e  acesta:  *prin  puterea  cuvântului  dumnezeesc,  propo- 
veduit  cu  entuziasm  şi  în  mod  convingător  să  încerce 
fiecare  preot  al  nostru  a-şi  face  datoria  deplin ,  întărind 
sufletul  poporului  nostru  şi  al  conducătorilor  lui  în  cre¬ 
dinţă  şi  zidind  prin  aceasta  în  fiecare  credincios  al  său 
o  cetăţue  nebiruită,  sporind  astfel  energia  vitală  a  bi- 

sericii  şi  a  neamului.  Căci  după  cuvântul  lui  John  Stuart 
Mill,  « un  om  care  are  credinţă  este  o  putere  socială  egală 
cu  nouăzeci  şi  nouă  de  oameni ,  cari  nu  au  decât  interese ». 
Prin  predica  lor  luminată  şi  stăruitoare,  preoţii  zilelor 
noastre  sunt  datori  a  întări  astfel  sufletele  credincioşilor 
şi  a  le  înarma  cu  pavăza  credinţii,  ca  nici  un  soiu  de 
interese  trecătoare  şi  meschine  să  nu  poată  înecă  şi 
năpădi,  ca  spinii  din  parabola  sămănătorului,  sămânţa 
cea  bună  a  vieţii  şi  puterii  sufleteşti. 

Intre  orice  împrejurări  vitrege  sau  ameninţătoare  să 
rămână  sufletul  biruitor  şi  neclintit  pe  piatra  credinţii \ 
căci  —  după  o  vorbă  veche  şi  adevărată  —  nimic  nu 
e  mai  scump  omului  ca  sufletul,  nici  înălţimea  domniei, 
nici  dulceaţa  puterii,  nici  stăpânirea  de  bogăţii.  Spre 
întărirea  bisericii  şi  a  poporului  nostru  cerem  deci  cât 
mai  multe  suflete  pline  de  credinţă  şi  cât  mai  puţini 
târgoveţi  covârşiţi  numai  de  interese / 

Dr.  Ioan  Lnpaş, 


„Multe  feluri  de  chei“. 

■  De  câteori  ies  de  acasă,  chemat  de  slujba  mea 
pastorală,  totdeauna  iau  cu  mine  multe  feluri  de  chei», 
—  aceasta  eră  vorba  pe  care  adeseori  o  repetă  un 
vestit  păstor  de  suflete.  Prin  această  vorbă  el  voia  să 
zică  atât,  că  pe  fiecare  credincios  trebue  să-l  trateze 
ţinând  seamă  de  individualitatea  ce  o  are,  pentruca  cu 
atât  mai  uşor  să-l  poată  povăţui  pe  cărarea  vieţii  creştineşti. 
Cu  o  singură  cheie  nu  poate  deschide  inimile  tuturor 
credincioşilor  pentru  primirea  adevărului  mântuirii. 
Unuia  îi  foloseşte  păstorul  de  suflete  tratându  l  cu  se¬ 
veritate,  altuia  sfătuindu-1  cu  blândeţe;  pe  unul  îl  în¬ 
toarce  dela  rău  ameninţându-l  cu  dreptatea  legii,  pe 

altul  încălzindu-1  cu  iubirea  evangheliei.  Unul  are  tre¬ 
buinţă  de  învăţare,  altul  de  mângâiere,  al  treilea  de  în¬ 
demnare,  al  patrulea  de  mustrare  etc.  Şi,  dacă  nu  tratezi 
pe  fiecare  după  trebuinţele  lui  sufleteşti  şi  după  indivi¬ 
dualitatea  ce-o  are,  nu  ajungi  la  rezultat  bun. 

Păstorul  de  suflete  trebue  să  facă  ca  grădinarul  cel 
iscusit,  care  ştie  că  fiecare  dintre  multele  plante  ce  le 
cultivă  are  trebuinţă  de  o  îngrijire  deosebită.  Uneia  îi 
prieşte  umezeala,  alteia  pământul  uscat;  uneia  îi  place 
la  soare,  alteia  la  umbră;  trupina  uneia  o  taie  scurt, 
alteia  îi  lasă  cotor  lung  etc.  Iar  dacă  nu  ţine  seamă  de 
modul  de  traiu  al  singuraticelor  soiuri  de  plante,  nu  va 
obţine  roadele  dorite. 

Aceiaşi  procedură  trebue  să  o  observe  şi  învăţă¬ 
torul  în  şcoală.  Ar  greşi  acel  învăţător  care,  dintr’un 
exagerat  sentiment  de  dreptate,  ar  aplica  aceiaş  măsură 
şi  ar  trată  la  fel  pe  toţi  copiii.  Şcoala  nu  poate  avea 
scopul  să  niveleze  deosebirile  dintre  copii,  suprimându-le 
însuşirile  individuale  şi  modelându-i  pe  toţi  după  aceiaş 
tip,  căci  în  acest  chip  ea  ar  înăbuşi  în  sufletul  copiilor 
cele  mai  originale  şi  mai  vii  elemente.  Ci  şcoala  e  da¬ 
toare  să  respecte  individualitatea  copiilor  şi  astfel  să-i 
îndrume  şi  formeze  în  direcţie  bună.  Dar  câte  greşeli  nu 
se  fac  împotriva  acestui  principiu  al  tratamentului  in¬ 
dividual  şi,  în  urmare,  împotriva  desvoltării  sufleteşti  a 
copiilor?  In  multe  cazuri  ar  fi  fost  mai  folositoare  o 
vorbă  plină  de  iubire,  decât  o  mustrare,  un  cuvânt  de 
îndemnare  spre  bine,  decât  o  pedeapsă.  E  foarte  sărac 
în  daruri  acel  educator,  care  dispune  numai  de  o  singură 
cheie  şi  cu  aceia  vrea  să  deschidă  inimile  tuturor  uce¬ 
nicilor  săi. 

Duhovnicul  unei  închisori  ne  istoriseşte  două  ca¬ 
zuri  din  practica  sa  pastorală,  foarte  potrivite  pentru  a 

ne  ilustră  principiul  tratamentului  individual  al  sufletelor. 
In  închisoarea  la  care  funcţiona  el  ca  duhovnic,  se 
găsea  închis  într’o  celulă  un  păcătos  foarte  împietrit, 
care  la  toate  cuvintele  şi  întrebările  ce  i-le  adresă  în- 
creţeă  fruntea  şi-şi  încruntă  privirile,  fără  să  scoată  o 
singură  vorbă.  Ori  câtă  trudă  şi-a  dat  zelosul  duhovnic, 
n’a  putut  găsi  cheia  cu  care  să  deschidă  inima  pecet¬ 
luită  cu  şapte  peceţi  a  acestui  păcătos.  La  o  ocazie,  un 
bătrân  cu  pletele  cărunte  şi  cu  privirea  blândă  din  care 
străluceâ  bunătatea  unei  sincere  inimi  de  creştin,  vizi¬ 
tând  închisoarea  a  intrat  şi  în  celula  acelui  păcătos. 
Fără  să  ştie  cu  ce  fel  de  om  are  de-a  face,  s’a  apropiat 
de  el,  s’a  aşezat  pe  patul  lui  de  scânduri,  i-a  dus  mâna 
prieteneşte  pe  după  cap  şi  a  început  să-i  vorbească 
astfel:  «Sărmanii  de  noi  oameni  păcătoşi,  într’adevăr 
nemărginită  este  graţia  cea  mântuitoare  alui  Dumnezeu, 
care  ne  cheamă  şi  pe  noi  la  pocăinţă!  »  Când  a  auzit  bietul 
om  cuvintele  «sărmanii  de  noi  oameni  păcătoşi»  a  în¬ 
ceput  să  ofteze  adânc,  şiroaie  de  lacrimi  i-au  udat 
obrazii,  iar  dupăce  s’a  mai  liniştit  şi  s’a  înseninat  Ia  faţă, 
i-s’a  deschis  glasul  şi  a  spus  cât  de  mult  se  doreşte 
după  pacea  inimei. 

Văzând  preotul  închisoarei  acest  rezultat,  şi-a  zis : 
«iată,  iubirea  este  cheia  fermecată,  cu  care  poţi  deschide 
toate  inimile». 

Dar  în  curând  i-a  fost  dat  să  se  convingă  că  lucrul 
nu  stă  tocmai  aşa.  Păcătosul  care  dăduse  semne  de 
pocăinţă,  nu  peste  mult  timp  s’a  arătat  din  nou  stăpânit 
atâta  de  răutate  şi  îndărătnicie,  încât  toate  cuvintele 
duhovnicului  său,  oricât  de  călduroase  şi  binevoitoare 
erau,  Ie  primea  cu  dispreţ  vădit,  ba  cu  cât  mai  prietenos 
se  arăta  preotul,  cu  atât  mai  batjocoritor  şi  mai  îndrăcit 
se  purtă  păcătosul  faţă  de  el. 


Intr’o  zi  preotul  i  a  povestit  întâmplarea  aceasta 
unui  prieten  al  său.  Acesta,  şi  el  preot,  i-a  răspuns: 
«amice,  du-mă  odată  şi  pe  mine  la  acel  om,  ca  să  fac 
şi  eu  o  încercare  cu  dânsul».  Şi  fiind  adus  la  el,  a  început 
să  lovească  cu  «ciocanul  legii»,  în  «duhul  şi  cu  pu¬ 
terea  lui  Ilie»,  inima  împietrită  a  păcătosului.  Acesta, 
văzându-şi  icoana  dureroasă  a  inimei  sale  sfârticate  în 
bucăţi  de  mulţimea  răutăţilor,  s’a  cutremurat  în  întreaga 
fiinţă  şi,  ca  şi  ceice  au  ascultat  predica  apostolului  Petru 
din  ziua  cincizecimei,  a  întrebat:  «ce  să  fac,  ca  să  mă 
mântuesc?».  Adus  la  acest  simţământ  al  dorinţei  după 
mântuire,  a  putut  fi  întrebuinţată  faţă  de  dânsul  iarăş 
cu  succes  cealaltă  cheie,  cu  care  se  poate  deschide 
vistieria  harurilor  evangheliei. 

Cel  mai  mare  măestru  şi  exemplu  al  păstorilor  şi 
în  ce  priveşte  aplicarea  principiului  tratării  individuale 
a  sufletelor,  —  a  fost  Mântuitorul.  Ca  medicul  cel  is¬ 
cusit,  El  ştia  să  deâ  fiecăruia  medicina  de  care  avea 
trebuinţă  spre  vindecare.  Pe  fariseii  cei  trufaşi  i-a  în¬ 
fruntat  cu  asprime;  pe  păcătoşii  întorşi  spre  căinţă  i-a 
mângâiat  şi  li-a  întins  mână  de  ajutor  ca  să  iasă  din 
păcate;  pe  unul,  care  se  îmbiâ  săi  urmeze  oriunde 
va  merge,  l’a  făcut  să-şi  tragă  mai  bine  seama  cu 
celece  aveau  să-l  aştepte;  pe  altul,  care  nu  se  putea 
hotărî  să  vină  după  dânsul,  l’a  invitat  şi  încurajat.  Mân¬ 
tuitorul  a  aplicat  multe  feluri  de  chei  ca  să  deschidă 
inimile  oamenilor  pentru  darurile  bogate  ce  le  împărţea. 

Dar  pentruca  preotul  să  aplice  cu  succes  principiul 
pastoral  al  tratamentului  individual,  trebue  să  aibă  ochi 
ageri  pentru  problemele  şi  necesităţile  vieţii  sufleteşti  a 
oamenilor  de  toate  categoriile.  Această  superioară  însu¬ 
şire  a  oricărui  bun  păstor  se  poate  învăţă  studiind  în¬ 
deosebi  două  cărţi:  cartea  sfintei  Scripturi  şi  cartea 
sufletului  omenesc.  Nichita  Albu. 

Nădejdea  şi  încrederea  în  Dumnezeu. 

—  Predică  pentru  timpul  răsboiului. 1  — 

„Bine  este  a  nădăjdui  spre  Domnul 
Ps.  117,  8. 

Iubiţi  creştini! 

Ostaşii  de  pe  câmpul  de  luptă  sunt  înarmaţi  cu 
tot  felul  de  arme,  ca  să  biruească  pe  duşmani.  Dar  oare 
noi,  cei  cari  am  rămas  acasă,  nu  ne  găsim  şi  noi  într’o 
luptă  destul  de  grea,  ca  să  biruim  jertfele  mari  ce  ni  se 
cer,  să  biruim  poverile  şi  năcazurile  ce  cad  asupra  noa¬ 
stră,  să  biruim  amarul  durerilor  ce  ne  apasă  inimile 
noastre?  Cât  de  bine  trebuie  să  fim  înarmaţi  şi  noi,  ca 
să  putem  purtă  această  luptă  cu  izbândă!  Câtă  credinţă 
şi  răbdare  şi  tărie  de  suflet  şi  călcare  pe  inimă  ni  se 
cere,  ca  să  biruim  în  lupta  fără  zăngănit  de  arme,  dar 
totuş  atât  de  apăsătoare,  pe  care  avem  să  o  purtăm  noi 
cei  rămaşi  la  vetrele  noastre !  Dar  dintre  aceste  arme 
ale  sufletelor  noastre,  nu  trebuie  să  lipsească  cea  mai 
însemnată,  anume:  nădejdea  şi  încrederea  deplină  în 
bunul  Dumnezeu.  La  această  armă  ne  îndrumă  psalmistul 
când  ne  dă  învăţătura  limpede  şi  Ia  ’nţeles: 

« Bine  este  a  nădăjdui  spre  Domnul ». 

Cine  va  trage  la  îndoială  că,  într’adevăr,  bine  este,  ba 
mai  mult:  măreţ  lucru  este  să  ai  o  nestrămutată  nădejde  şi 
încredere  în  Dumnezeu  ?  Chiar  şi  în  vremuri  de  pace,  când 
vieaţa  se  scurge  liniştit,  e  mare  lucru  să  trăieşti  având 
în  inima  ta  convingerea:  «Domnul  e  păstorul  meu  şi 
nimica  nu  mi  va  lipsi»  (Ps.  22,  1).  îndoit  de  mare  şi 
preţioasă  e  însă  o  asemenea  convingere  în  vremuri  ca 
cele  de  astăzi.  Astăzi,  când  se  poartă  cel  mai  crâncen 
şi  mai  înfricoşat  răsboiu  din  câte  s’au  pomenit  vreo¬ 
dată  în  lume,  când  între  milioanele  de  pe  câmpul  de 
luptă  sute  de  mii  de  fraţi  de-ai  noştri  —  floarea  popo¬ 
rului  nostru  —  stau  în  ploaia  de  gloanţe  şi  ’n  bătaia 


•  Din  volumaşul  de  Predici  pentru  timpul  răsboiului ,  ce  e  sub  tipar. 

tunurilor,  iar  în  noi  cei  de  acasă  tremură  inimile  pentru 
vieaţa  lor  şi  pentru  nesiguranţa  zilei  de  mâne:  nu  e  în- 
tr’adevăr  lucru  vitejesc  să  priveşti  totuş  cu  încredere 
în  viitor  şi  să  zici:  «Turburatu-s’au  neamurile,  plecatu- 
s’au  împărăţiile...  clătitu-s’a  pământul:  Domnul  puterilor 
cu  noi  (Ps.  45,  7 — 8)...  Domnul  tărie  poporului  său 
va  da,  Domnul  va  binecuvânta  pe  poporul  său  cu  pace  » 
(Ps.  28,  II)?  Astăzi,  când  sufletele  noastre  sunt  întu¬ 
necate  de  griji  şi  de  năcazuri,  când  sunt  copleşite  de 
dureri  şi  de  întristare,  se  poate  închipui  un  razim  mai 
puternic  decât  acesta:  «Domnul  este  luminarea  mea  şi 
mântuitorul  meu,  de  cine  mă  voiu  teme?  Domnul  este 
scutitorul  vieţii  mele,  de  cine  mă  voiuînfricoşâ?»  (Ps.  26, 1). 
Intr’adevăr,  măreaţă,  înălţătoare  şi  întăritoare  de  inimi 
este  o  asemenea  nădejde  şi  încredere  în  Dumnezeu. 

Dar  să  recunoaştem  totodată  că  ea  este  şi  greu 
lucru.  De  câteori  ni-a  slăbit  curajul  inimei,  chiar  şi  numai 
în  faţa  unor  mici  încercări?  Când  suferinţe  au  venit 
peste  tine  şi  ai  tăi,  când  planurile  tale  nu  ţi  s’au  iz¬ 
bândit,  când  aşteptările  te-au  înşelat  şi  amăgiri  amare 
ai  avut  să  înduri,  cât  de  repede  ţi-ai  plecat  fruntea, 
cât  de  repede  ţi-s’a  veştejit  nădejdea  şi  ţi-s’a  clătinat 
încrederea!  Ce  să  zicem  apoi  despre  zilele  acestea,  când 
lumea  e  cuprinsă  de  flacăra  răsboiului,  când  popoarele 
vreau  să  se  zdrobească  unele  pe  altele,  când  zeci  şi  sute 
de  mii  de  oameni  au  fost  ucişi  de  semenii  lor:  să  mai 
credem  oare  şi  acum,  că  ochii  Domnului  sunt  peste  tot 
pământul,  că  mâna  lui  Dumnezeu  cârmueşte  totul,  că 
inima  lui  Dumnezeu  va  chivernisi  toate  spre  binele  oa¬ 
menilor?  Să  mai  credem  oare  şi  acum,  că  nici  o  vrabie 
nu  cade  pe  pământ  fără  ştirea  Tatălui  ceresc,  că  nici  o 
puşcătură  nu  se  (sloboade  in  luptă  fără  voia  Lui,  că  şi 
perii  capului  nostru  sunt  număraţi  (Mat.  10,  29—30)  şi 
că  nimic,  nimic  nu  se  întâmplă  fără  de  cunoştinţa  şi 
încuviinţarea  lui  Dumnezeu?  Intr'adevăr,  mare  şi  îndrăs- 
neaţă  credinţă  este  aceasta! 

O  asemenea  credinţă  vitejască,  o  asemenea  nestră¬ 
mutată  nădejde  şi  încredere  în  Dumnezeu  ne  trebuieşte 
nouă  astăzi,  căci  numai  pe  această  stâncă  nebiruită  râ- 

zimându-ne  cu  sufletul,  vom  putea  sdrobi  valurile  înfu¬ 
riate  ce  s’au  ridicat  împotriva  noastră. 

Dar  oare  e  cu  putinţă  o  asemenea  nădejde  şi  în¬ 
credere  în  Dumnezeu  ?  Când  îmi  pun  această  întrebare, 
înaintea  ochilor  mei  sufleteşti  îmi  răsar  marile  pilde 
de  neşovăitoare  nădejde  şi  încredere  în  Dumnezeu  din 
trecut.  Marele  apostol  al  neamurilor,  sf.  Pavel,  din  mij 
locul  strâmtorărilor  celor  mai  grele,  aşa  vorbeşte:  «De 
este  Dumnezeu  pentru  noi,  cine  va  fi  împotriva  noastră?- 
(Rom.  8,  31).  Sfinţii  şi  mucenicii  pe  cari  îi  cinsteşte  bi¬ 
serica  creştinească  au  fost  tot  atâţia  viteji  nebiruiţi  în 
nădejdea  şi  încrederea  lor  în  Dumnezeu.  Ştefan  cel 
Mare,  Domnul  Moldovei,  cu  această  armă  întărindu-şi 
sufletul  a  biruit  în  multele  răsboaie  ce  le-a  purtat  şi 
după  fiecare  biruinţă  ridica  câte-o  biserică  ori  mănăstire 
în  semn  de  mulţumită  pentru  ajutorul  ce  l-a  primit  dela 
Dumnezeu.  Ascultaţi  apoi  cu  câtă  smerenie  plină  de 
încredere  în  Dumnezeu  vorbeşte  Mihaiu  Viteazul  cătră 
duşmanii  săi:  «încât  pentru  nestatornicia  norocului,  zice 
el,  ştiu  că  sunt  om,  dar  ştiu  încă  că  Dumnezeu  ajută 
răsboaiele  drepte,  c’am  luat  armele  pentru  lege;  că  el 
va  întări  pe  ceice  se  luptă  pentru  dânsul  şi  va  prigoni 
pe  ceice-1  vând».  Şi,  ca  să  ne  apropiem  de  timpul  nostru, 
oare  fericitul  mitropolit  Şaguna  ar  fi  putut  luptă  atâta 
pentru  câştigarea  drepturilor  noastre  bisericeşti  şi  na¬ 
ţionale,  fără  să-şi  întărească  curajul  inimei  prin  o  mare 
nădejde  şi  încredere  în  Dumnezeu? 

Cine  nu  simte,  că  oamenii  cari  au  aceste  virtuţi  în 
sufletele  lor,  sunt  oamenii  cei  într’adevăr  liberi,  puternici 
şi  fericiţi?  De  astfel  de  oameni  avem  noi  trebuinţă  şi 
astăzi,  ca  din  curajul  lor  să  prindă  curaj  toţi  cei  slabi 
de  înger  şi  neîncrezători ! 

Şi  noi  într’adevăr  avem  temeiu  ca  să  fim  cu  toată 
încrederea  în  Dumnezeu.  Cercetând  dela  un  capăt  până 
la  celalalt  istoria  poporului  românesc,  pe  fiecare  pagină 
găsim  adeverite  cuvintele  psalmistului :  «Spre  tine  au  nă¬ 
dăjduit  părinţii  noştri,  nădăjduit-au,  şi  i-ai  izbăvit  pe 
dânşii»  (Ps.  21,  5).  Având  această  vădită  dovadă  a  tre¬ 
cutului  despre  purtarea  de  grijă  a  Iui  Dumnezeu  faţă 

de  poporul  nostru,  putem  nădăjdui,  că  Dumnezeu  nu 
ne  va  părăsi  nici  astăzi  şi  nici  în  viitor,  dacă  nici  noi 
nu  ne  vom  înstrăina  de  dânsul.  Dumnezeu  nu  lucrează 
nimic  fără  de  scop.  Prin  urmare,  dacă  a  trecut  poporul 
românesc  prin  atâtea  primejdii  şi  strâmtorări  şi  l-a  scos 
la  lumina  veacului  al  XX-lea,  a  făcut-o  aceasta  de  bună 
seamă  ca  să-i  hărăzească  un  scop  frumos,  să-i  încre¬ 
dinţeze  o  menire  strălucită  în  planul  înţelepciunii  cu 
care  cârmueşte  neamurile  pământului.  Această  mare  nă¬ 
dejde  şi  încredere  în  Dumnezeul  părinţilor  noştri  se 
cuvine  să  o  avem  cu  toţii.  Deci  sus  inimile! 

Eu  cred  însă  că  fiecare  creştin  poate  găsi  chiar  în 
a  sa  vieaţă  destule  temeiuri,  ca  să-şi  pună  încrederea  în 
Dumnezeu.  Eu  nu-ţi  cunosc,  iubite  creştine,  păţaniile 
prin  cari  ai  trecut  tu,  dar  aceasta  una  totuş  o  ştiu,  că, 
dacă  ai  fost  cu  luare  aminte  la  cele  ce  s’au  petrecut  în 
sufletul  tău  şi  în  vieaţa  ta,  atunci  tu  poţi  spune  limpede: 
«iată  atunci  am  simţit  bunătatea  mântuitoare  alui  Dum¬ 
nezeu,  atunci  m’a  ocrotit  dreapta  lui  sfântă!»  Şi  dacă 
e  aşa,  nu  trebue  oare  să  faci  încheierea,  că  Dumnezeu, 
care  te-a  apărat  în  trecut,  nu  te  va  părăsi  nici  în  viitor, 
dacă  nici  tu  nu-ţi  vei  uită  de  dânsul? 

Dar  noi  avem  pentru  nădejdea  şi  încrederea  noa¬ 
stră  în  Dumnezeu  o  garanţie  şi  mai  puternică:  e  ga¬ 
ranţia  pe  care  ni-o  dă  însuşi  Domnul  şi  Mântuitorul 
nostru  Isus  Hristos.  O,  cetiţi  cu  luare  aminte  luminoa¬ 
sele  şi  mângăitoarele  cuvinte  ale  Mântuitorului  din  pre¬ 
dica  de  pe  munte:  cu  glas  dulce  ne  spune  El  să 
privim  la  crinii  câmpului,  cari  se  îmbracă  în  podoabe 
mai  altfel  decât  Solomon,  şi  la  pasările  ceriului  pe  cari 
Tatăl  le  hrăneşte,  pentruca  apoi  să  ne  pună  întrebarea : 
«au  nu  sunteţi  voi  cu  mult  mai  aleşi  decât  acelea?» 
(Mat.  6,  26).  Cum  ne  încredinţează  că  nici  o  durere  a 
sufletului  nostru  şi  nici  un  suspin  al  inimei  noastre  nu 
rămâne  ascuns  înaintea  Tatălui  celui  ceresc,  care  «ştie 
celece  vă  trebuesc  vouă,  mai  înainte  de  ce  cereţi  voi 
dela  dânsul»  (Mat.  6,  9).  Cum  ne  îndeamnă  să  cerem, 
asigurându-ne  că  ni-se  va  da,  să  batem,  că  ni-se  va  des¬ 
chide  şi  peste  toate  cum  ne  pune  pe  buze  cel  mai 

scump  nume  alui  Dumnezeu,  zicându-ne:  «aşa  să  vâ 
rugaţi  voi:  Tatăl  nostru,  carele  eşti  în  ceriuri»  (Mat.  6,  9). 

Să  săpăm  adânc  în  inimile  noastre  în  vremurile  de 
acum  aceste  mângăioase  cuvinte,  ca  să  alungăm  cu  ele 
toată  grija  şi  descurajarea  şi  să  ne  întărim  sufletele  cu 
nădejdea  şi  încrederea  în  Dumnezeu! 

Dar  Mântuitorul  nu  ne-a  lăsat  numai  vorbe,  ci  ne-a 
arătat  totodată  şi  cea  mai  strălucitoare  pildă  de  încre¬ 
dere  în  Dumnezeu.  Deşi  pentru  toată  bunătatea  şi  iu¬ 
birea  sa  n’a  secerat  deoât  nepăsare,  duşmănie  şi  ură  de 
moarte,  totuş  Mântuitorul  nici  măcar  într’o  singură  clipă 
de  vieaţa  sa  pământească  nu  s’a  îndoit  de  înţelepciunea 
lui  Dumnezeu  şi  nu  s’a  clătinat  în  iubirea  faţă  de  El. 
Când  duşmanii  îl  ameninţau  şi  când  toţi  ai  săi  l’au  pă¬ 
răsit,  El  zice:  «nu  sunt  singur,  că  Tatăl  cu  mine  este» 
(Ioan  16,  32).  Ba  chiar  şi  prin  întunerecul  şi  groaza 
morţii  se  întinde  după  mâna  Tatălui  şi  nu  se  lasă  de 
ea:  «Părinte,  în  mânile  tale  dau  duhul  meu»  (Luca  23, 46). 

Dar  moartea  Mântuitorului  nu  e  numai  o  pildă 
de  vitejească  încredere  în  Dumnezeu,  ci  ea  este  tot¬ 
odată  izvorul  cel  sfânt  al  adevăratei  încrederi  în  Dum¬ 
nezeu,  căci  prin  ea  ni-s’a  arătat  în  modul  cel  mai  mi¬ 
nunat  nemărginita  iubire  şi  milostivire  a  lui  Dumnezeu 
faţă  de  noi  oamenii.  Prin  Domnul  nostru  Isus  Hristos 
şi  prin  moartea  sa  de  pe  cruce  ne  întinde  Dumnezeu 
nouă,  oamenilor  păcătoşi,  mâna  sa  cea  mântuitoare  şi 
plină  de  har,  prin  ea  ş’a  întors  spre  noi  inima  sa  cea 
părintească,  şi  celce  se  leagă  de  ea  cu  credinţă,  acela 
poate  să  salte  de  bucurie  şi  să  zică:  «Vedeţi  ce  fel  de 
dragoste  ni-a  dat  nouă  Tatăl,  ca  fiii  lui  Dumnezeu  să 
ne  numim»  (1  loan  3,  1). 

Şi  dacă  ai  în  inima  ta  această  convingere  tare: 
'  Dumnezeu  e  Părintele  meu,  iar  eu  sunt  copilul  lui » 
—  atunci  ce  bine  mai  mare  vreai  să  câştigi?  Din 
această  convingere  izvoreşte  şi  adevărata  încredere  în 
Dumnezeu.  Căci,  dacă  eu  sunt  încredinţat  că  sunt  fiu 
a  lui  Dumnezeu,  atunci  nu  mă  tem  că  mă  va  uita  şi  mă 
va  părăsi  ori  îmi  va  trimite  ceva  spre  pierzarea  mea; 
atunci  în  fiecare  clipă  mă  ştiu  sub  scutul  lui  Dumnezeu, 

mă  ştiu  ocrotit  de  mâna  Lui,  care-mi  împarte  numai 
daruri  bune.  Spuneţi-mi  o  grijă,  spuneţi-mi  o  sarcină, 
pe  care  n’aş  puteă-o  purtă,  având  această  tărie  în  su¬ 
fletul  meu? 

Dar  fiindcă  nădejdea  şi  încrederea  în  Dumnezeu  e 
o  comoară  atât  de  preţioasă  şi  de  strălucită  a  sufletului 
nostru,  ea  nu  ne  cade  în  suflet  aşa  de  sine,  ci  noi  tre¬ 
buie  să  ne  străduim  după  ea,  ca  s’o  câştigăm.  Pentru 
câştigarea  acestei  comori  vreau  să  vă  dau  de  încheiere 
trei  sfaturi. 

Cel  dintâiu  este:  Luptaţi  împotriva  păcatului!  Nă¬ 
dejdea  şi  încrederea  în  Dumnezeu  izvoreşte,  după  cum 
am  spus,  din  legătura  noastră  cu  Dumnezeu.  Ei  bine, 
de  Dumnezeu  ne  poate  despărţi  numai  un  singur  lucru, 
şi  acel  lucru  nu  este  sărăcia,  nici  primejdia,  nici  răsboiul, 
nici  năcazurile,  ba  nici  chiar  moartea,  ci  e  —  păcatul. 
Prin  urmare  ridicaţi  săbiile  voastre  împotriva  tuturor 
relelor  şi  păcatelor  cari  se  pun  intre  voi  şi  Dumnezeu 
şi  cari  nu  vă  lasă  să  ajungeţi  la  încredere  şi  la  pace  su¬ 
fletească  ! 

Al  doilea  sfat  este:  să  vă  rugaţi!  Vor  fi  şi  lucruri 
de  acelea  cari  se  câştigă  şi  fără  rugăciune,  dar  la  în¬ 
credere  în  Dumnezeu  nu  putem  ajunge  fără  să  ne  rugăm 
pentru  ea.  In  aceste  zile  grele  multe  cereri  şi  dorinţe  intră 
în  inima  noastră,  totuş  rugăciunea  cea  mai  plăcută  lui 
Dumnezeu  este:  Doamne,  întăreşte-mi  credinţa,  spo¬ 
reşte-mi  nădejdea  şi  umple-mi  inima  cu  simţământul 
încrederei  şi  iubirei  faţă  de  Tine,  ca  să  înţeleg,  că  Tu 
eşti  ocrotitorul  şi  mântuitorul  meu! 

Al  treilea  sfat  ce  Vi-I  dau  este:  deprindeţi-vă  la  în¬ 
credere  in  Dumnezeu!  Deprindeţi-vă  la  ea  şi  vi-o  puneţi 
la  încercare  mai  întâiu  în  lucruri  mici,  în  greutăţi  şi 
griji  neînsemnate,  pentruca  să  staţi  neclintiţi  în  ea  când 
Dumnezeu  vă  va  pune  la  încercări  mari.  Celce  este  cre¬ 
dincios  în  lucruri  mici,  va  fi  credincios  şi  în  cele  mari. 

«Nu  lăpădaţi  dară  încrederea  (nădăjduirea)  voastră!» 
—  aşa  ne  îndeamnă  apostolul  (Evrei  10,  35)  Ce  fel 
de  ostaş  ar  fi  acela,  care  şi-ar  aruncă  armele  în  mij- 

locul  luptei?  Cu  un  astfel  de  ostaş  ne-am  asemănă  şi 
noi,  dacă  ne-am  lăpădâ  de  arma  încrederei  în  Dumnezeu. 
Dar  nu!  în  aceste  vremuri  mari  şi  grele  noi  nu  vrem 
să  fim  ca  ceice  n’au  nădejde  şi  sunt  îndoelnici  cu  su¬ 
fletului  cu  deplină  încredere  în  Dumnezeu  vom  înfruntă 
orice  ar  veni  peste  capetele  noastre  şi  chiar  de  vom  fi 
puşi  în  răscrucea  tuturor  patimilor,  din  adâncuri  vom 
strigă  cătrâ  Tine  Doamne:  Doamne  auzi  glasul  celorce 
în  Tine  nădejdea  şi  încrederea  lor  şi-au  pus.  Amin. 

După  l,  Kessler.  Dr .  N.  Bălan. 


La  Bunavestire. 

« Duhul  sfânt  se  va  pogon  peste  Tine  şi 
puterea  Celui  de  sus  Te  va  umbrh  (Luca  1,  35).1 

I.  Strămoşii  noştri,  Adam  şi  Eva,  călcând  porunca  dumne¬ 
zeiască,  au  alunecat,  au  căzut,  s’au  rănit. 

Căderea  lor:  păcatul;  rana  lor:  pierderea  bunătăţilor  pri¬ 
mite  dela  Ziditorul  lor,  moartea! 

Din  cei  mai  fericiţi,  cari  se  asemănau  cu  îngerii,  ei  ajung 
cei  mai  nefericiţi.  Căci  ce  nefericire  mai  mare  se  poate  închipui, 
decât  lipsirea  de  toate  bunătăţile  raiului  pământesc  şi  de  sfintele 
daruri  sufleteşti,  pe  care  ei  le-au  avut  din  belşug,  şi,  prin  uşu¬ 
rinţă  de  minte,  le-au  pierdut!? 

Dar  Părintele  ceresc,  care  este  iubirea,  bunătatea  şi  mila 
personificată,  când  a  văzut  nenorocirea  în  care  cea  mai  aleasă 
şi  mai  iubită  a  Sa  făptura  a  căzut,  s’a  înduioşat,  l-s’a  făcut  milă 
de  ea,  şi  a  mângăiat-o.  Cât  pentru  bunătăţile  pământeşti  a  pus 
în  vedere  lui  Adam  că  prin  muncă  îşi  va  câştiga  pânea,  pe 
care  în  raiu  o  aveâ  de-a  gata.  Iar,  cât  pentru  bunătăţile  sufleteşti: 
că  va  trimite  pe  Mântuitorul  Care  să-i  ridice  din  prăpastia  pă¬ 
catului,  din  întunerec  şi  să  le  vindece  rana,  dându-le  vieaţa 
pierdută. 

Şi,  cum  cuvântul  Părintelui  s’a  împlinit  îndată,  cât  pentru 
pierderea  darurilor  materiale,  aşa  trebuia  să  se  împliniască 
oarecând  şi  pentru  cele  spirituale. 

*  Predică  ţinută  în  Catedrala  Mitropolitană  din  Bucureşti  la  25  Martie 

1913. 

Şi,  mult  şi  încordat  au  aşteptat  ss.  Patriarhi  şi  Proroci  ve¬ 
nirea  Celui  făgăduit;  dar  ei  s’au  învrednicit  să-L  vadă  numai 
cu  ochii  sufleteşti,  ca  în  vis»  nu  şi  cu  cei  trupeşti. 

Arătarea  de  fapt,  eră  o  Taină  cunoscută  numai  Tatălui 
Ceresc.  Ea  avea  să  se  întâmple  atunci,  când  va  fi  sosit  pli¬ 
nirea  vremii. 

11.  După  un  lung  şir  de  vremuri,  în  care  urmaşii  lui  Adam 
şi  ai  Evei  au  gemut  purtând  jugul  greu  al  robiei  întunerecului, 
iată  « Taina  cea  din  veac  ascunsă  şi  de  îngeri  neştiută »  se  des¬ 
copere:  se.  ivesc  razele  aurorii  vestitoare  de  răsărirea  Soarelui, 
Care  aveâ  să  lumineze  întru  întunerec,  să  încălzească  inimele 
şi  să  vindece  rana  cea  grea. 

Prima  rază  a  aurorii  cereşti  am  văzut-o  cu  şase  luni  în 
urmă,  strălucind  şi  binevestind  în  biserica  din  Ierusalim. 

Acolo  sf.  Arhanghel  Gavriil  vesteşte  primul  cuvânt  vestitor 
de  venirea  Celui  făgăduit,  —  un  început  de  veste  bună  de 
Bunavestire. 

A  doua  rază  a  aurorii  înveselitoare  de  lume,  răsare  nu  în 
Ierusalim,  în  cetatea  marelui  împărat,  ci  în  Nazaret,  un  oraş  în 
Galileea  cea  cuprinsă  de  întunerec;  nici  în  biserică,  în  casa 
Domnului,  ci  în  sanctuarul  virginal  al  unei  fetiţe  abia  adusă  din 
biserică,  unde  a  copilărit  dela  vârsta  de  trei  ani. 

Fetiţa  este  sf.  Fecioară,  despre  Care  prorocise  sf.  Proroc 
Isaia  zicând:  «Iată,  Fecioara  in  pântece  va  avea  şi  va  naşte 
fiu  şi  vor  chemă  numele  Lui  :  EmanuiL,  ce  se  tâlcuieşte:  cu  noi 
Dumnezeu »  (Isaia  7,  14). 

Pe  aripile  gândului  nostru,  cu  evlavie  şi  cu  sfânt  respect, 
veniţi  să  sburăm  peste  veacuri  în  ţările  răsăritului,  să  ne  oprim 
în  Nazaret ,  să  întrăm  şi  noi  în  odaia  sfintei  Fecioare ,  să  vedem, 
să  auzim,  şi  să  ne  minunăm  şi  învăţătură  să  luăm. 

Priviţi:  sf.  Fecioară  e  încă  o  copilă  fragedă.  După  obiceiul 
locului  Ea  îşi  petrece  timpul  retrasă  în  odaia  Ei,  în  care  se 
ocupă  cu  lucrul  de  mână,  cu  rugăciunea  şi  cu  cetirea  sf.  scripturi. 
Acum  Ea  e  adâncită  în  cetirea  din  prorocia  sflui  Proroc  Isaia. 

Dar  iată:  Ea-şi  ridică  ochii,  ca  spre  a  gândi  asupra  celor 
cetite.  In  acel  moment  se  vede  învăluită  în  o  lumină  extraor¬ 
dinară,  iar  înaintea  ei  un  tinăr,  fiinţa  căruia  întreagă  răspândeşte 
lumină, 

Tinărul  este  sf.  Arhanghel  Gavriil,  căpetenia  oştilor  cereşti. 
El  este  minunat  Ia  vedere  şi  înfricoşător  prin  măreţia  lui. 

El  salută  pe  Fecioară  cu  cuvintele:  « Bucură-te  ceeace  eşti 
plină  de  dar ;  Domnul  este  cu  Tine:  binecuvântată  eşti  Tu  între 
femei ...» 

Şi,  dacă  la  vederea  maiestăţii  orbitoare  a  Arhanghelului, 
bătrânul  şi  mult  încercatul  preot  Zaharia  « s'a  spăimântat  şi 
frică  a  căzut  peste  el »,  nu  ne  va  prinde  mirarea,  văzând  pe 
tinăra  fecioară  că  se  sparie  şi  nu  e  în  stare  a-şi  dă  seama,  ce 
poate  să  fie:  realitate  ori  viziune.  Sf.  Arhanghel  Gavriil  îi  vede 
tulburarea.;  El  încearcă  să  o  liniştească:  «Nu  Te  teme »  ii  zice, 
«că  ai  aflat  dar  la  Dumnezeu :  Tu  vei  naşte  fiiu,  şi  vei  chemă 
numele  Lui  Iisus!» 

La  auzul  acestor  cuvinte,  a  acestei  Bunevestiri,  sf.  Fecioară 
exprimă  îndoiala,  neîncrederea  Sa  în  realizarea  celor  anunţate. 
Ea,  întemeiată  pe  sfintele  şi  nestrămutatele  legi  ale  firii,  zice: 
«Eu  sunt  fecioară;  nu  se  poate  să  nasc  fiiu.» 

Când  sf.  Arhanghel  a  dus  aceeaşi  bunăvestire  preotului 
Zaharia,  şi  acesta  s’a  îndoit,  n’a  crezut  cuvântului  îngeresc,  atunci 
el,  bătrânul  preot  a  fost  pedepsit  cu  muţenie.  Când  însă  aceeaşi 
îndoială  o  arată  sf.  Fecioară,  pe  Ea  Arhanghelul  nu  o  pedepseşte. 

Pentru  ce? 

Răspunsul  este  simplu:  Zaharia,  in  lunga  sa  activitate  preo¬ 
ţească  se  ocupase  mult  cu  ss.  Scripturi.  El  trebuia  să  ştie  că 
tocmai  în  acel  timp  după  prorocii,  avea  să  se  nască  Mesia, 
Mântuitorul  lumii ,  că  înaintea  Mântuitorului  eră  hotărît  să  vină 
un  al  doilea  Ilie ,  şi  că  Acela,  Care  a  făcut  legile  firii,  le  poate 
schimbă,  poate  face  abatere  dela  ele  după  buna  Sa  plăcere.  Şi, 
fiindcă  toate  aceste  Zaharia  trebuia  să  le  ştie,  şi  totuşi,  în  spaima 
sa,  zăpăcindu-se,  ;s’a  îndoit,  —  sf.  Arhanghel  Gavriil,  ca  mai 
marele  preotului  l’a  pedepsit  pe  acesta  zicând :  gura,  care  a 
rostit  îndoiala  şi  neîncrederea  în  cuvântul  meu,  va  rămânea  mută, 
până  când  se  vor  împlini  cele  făgăduite  de  mine,  după  porunca 
lui  Dumnezeu. 

Altfel  stă  însă  lucrul  cu  sf.  Fecioară. 

Mai  întâiu  dela  Ea  nu  se  cerea  că  cunoască  prorociile, 
cum  trebuia  să  le  cunoască  Zaharia  apoi  sf.  Fecioară,  prin  faptul 
că  încă  din  sinul  maicii  Sale  Ea  eră  aleasă  să  fie  împărăteasa 
ceriului,  mama  Iui  Dumnezeu- Fiiul,  eră  neasemănat  mai  mare 

decât  toate  cetele  îngerilor  şi  ale  arhanghelilor,  cari  Ei  îi  erau 
supuse,  fără  ca  ea  să  biruească. 

Ori  cât  de  strălucit  şi  de  măiestos  este  sf.  Arhanghel  Ga- 
vriii,  el  este  mic  încă  de  tot  in  faţa  stăpânei  sale,  a  sfintei 
Fecioare.  înaintea  Ei,  el  stă  smerit,  ca  un  servitor  cuviincios; 
deci  nu  poate  face  alta,  decât  cu  sfială,  cu  respect  să-şi  dume¬ 
rească  Stăpâna 

El  îi  zice  respectuos:  Da,  ai  dreptate.  După  legile,  pe  care 
« Tatăl  le-a  pus  întru  a  Sa  putere »,  fecioara  nu  poate  să  nască 
fiiu.  Cu  Tine  insă  se  schimbă  « rănduiala  firii».  Căci,  Celce  a 
făcut  firea  şi  legile  ei,  întru  Tine  le  schimbă,  prin  Tine  face 
abatere,  ca  să-şi  arate  iubirea,  mila  şi  slava  Sa.  Tu  vei  zemislî 
rămânând  fecioară,  deoarece  « Duhul  sfânt  se  va  pogori  peste 
Tine  şi  puterea  Celui  de  sus  Te  va  umbri». 

Duhul  sfânt  pogorîndu-se  peste  Ea,  va  curăţî  şi  sfinţi 
sinul  Ei,  ca  să  poată  primi  şi  sălăşlui  într’ânsul  pe  Fiiul  lui 
Dumnezeu. 

Iar  de  puternica  umbrire  a  Celui  de  sus,  Ea,  sfânta  Fe¬ 
cioară,  aveâ  neapărată  lipsă,  căci 

1.  Ea,  fiind  fată  şi  născând  prunc,  după  asprimea  legii 
lui  Moise,  trebuia  să  fie  omorâtă  cu  pietri  de  câtrâ  ceice  nu 
ştiau  Taina  zămislirii  Ei.  Şi,  deci,  spre  a  o  feri  de  urmările 
legii,  puterea  Celui  de  sus  aveâ  să  o  apere,  făcând  să  treacă 
înaintea  norodului  ca  soţie  legiuită  a  bătrânului  teslar  losif; 

2.  Cel  născut  dintr’ânsa,  încă  ia  naşterea  Sa  avea  să  fie 
luat  la  goană.  Pentru  răpunerea  Lui,  împăratul  Irod  aveâ  să 
scalde  in  sânge  de  prunci  Vitleemul  şi  hotarăle  lui.  Ca  şi  Fe¬ 
cioara  Maria  să-Şi  poată  mântui  Fiiul,  puterea  Celui  de  sus 
aveâ  să-i  vină  în  ajutor,  să  o  pună  afară  de  orice  influentă  a 
puterii  tiranului,  să  o  ducă  în  Egipt; 

3.  Puterea  Celui  de  sus  trebuia  să  o  umbrească,  să  o 
ajute,  ca  Ea  să  poată  purta  în  pântece  în  « Sicriul  cel  sfânt » 
fecioresc  şi  să  nască  pe  Fiiul  Ei,  pe  Fiiul  lui  Dumnezeu,  ră¬ 
mânând  Fecioară  curată. 

Da,  Dumnezeu  Cuvântul  se  va  sălăşlui  în  pântecele  Tău, 
îi  zice  sf.  Arhanghel  Gavriii,  şi  în  acel  moment,  « împreună  cu 
glasul  s’a  întrupat  Stăpânul  tuturor ». 

în  virtutea  acestei  întrupări:  Dumnezeu  Cel  necuprins, 
Carele  însuşi  cuprinde  totul,  se  cuprinde  în  sânul  strâmt  al 


25 


sfintei  Fecioare.  El  ia  fire  de  om  mărginit,  rămânând  Dumnezeu 
nemărginit. 

far  sf.  Fecioară  zemisleşte  şi  rămâne  fecioară,  naşte,  de¬ 
vine  mamă,  şi  totuşi  fecioară  curată  rămâne. 

Minunea  se  arată,  deci  înpătrită:  patru  minuni  se  îm¬ 
preună,  spre  a  ne  arătă,  în  toată  strălucirea  ei,  marea  Taină, 
ce  se  săvârşeşte  astăzi:  Zemislirea  lui  Dumnezeu  Cuvântul  în 
sinul  sfintei  Fecioare. 

In  adevăr:  minunea  minunilor,  mai  pe  sus  decât  toate 
minunile. 

« Taina  cea  din  veac  ascunsă  şi  de  îngeri  neştiută »,  acum 
se  descopere  prin  o  împătrită  minune. 

Cum  se  poate  închipui  această  împătrită  minune? 

înaintea  acestei  întrebări,  luminaţii  de  Dumnezeu  sfinţi 
Părinţi  au  rămas  muţi.  Tot  ce  ne  pot  ei  spune  este  că  «Nu 
sufere  Taina  ispitire ».  Nu  sufere,  nu  se  pricepe  şi  nu  se  des- 
leagă  decât  numai  cu  ajutorul  credinţei.  O  înţelege  numai  celce 
crede  cu  toată  inima  în  adevărul  nepătruns  de  mărginită  minte 
omenească,  dar  descoperit  de  sf.  Scriptură. 

Că  credinţa  luminează  mintea  spre  înţelegerea  minunilor 
şi  a  Tainelor  Iui  Dumnezeu.  Din  contră:  necredinciosului  Taina, 
ca  şi  minunea,  îi  este  o  carte  închisă,  pecetluită,  după  cu¬ 
vântul  sf.  Proroc:  «De  nu  veţi  crede  nici  nu  veţi  înţelege » 
(Isaia  7,  9). 

Taina  aceasta,  după  cântarea  de  veselie  a  sf.  noastre  Bi¬ 
serici  este  « începutul  vieţii  noastre  creştineşti >.  Din  ea  decurge 
şi  se  desvoaltă  ca  un  râu  cristalin,  răcoritor  şi  de  vieaţă  dă¬ 
tător  întreagă  descoperirea  dumnezeească  a  Testamentului  nou. 

Da,  Bunavestire  este  începutul  mântuirii  noastre.  Pe  ea  o 
şi  prăsnuim  cu  deosebită  bucurie  şi  veselie,  cu  sfântă  evlavie, 
închinându-ne  cu  smerenie,  atât  Celei  ce  astăzi  s'a  proclamat 
împărăteasa  ceriurilor ,  cât  şi  Celui  ce  s’a  sălăşluit  în  preacura¬ 
tul  şi  sfinţitul  Ei  sân. 

III.  Fiindcă,  după  mărturisirea  sfântului  Apostol  Pavel: 
«toate  câte  s’ au  scris,  spre  învăţătura  noastră  s} au  scris»  (Rom. 
lt>,  4),  să  cercetăm  şi  să  vedem  ce  învăţătură  îndeosebi  practică 
găsim  în  cele  scrise  despre  marea  şi  mult  înveselitoarea  noastră 
sărbătoare  de  astăzi,  despre  Bunavestire. 

Punctul  cel  mai  luminos,  dacă  se  îngăduie  asemănarea 
din  minunata  descriere,  îl  formează  sf.  Fecioară  Mana. 

Tot  ce  Ea  face,  tot  ce  Ea  zice,  pentru  noi  este  învăţătură. 
Din  multele  învăţături  ce  Ea,  ca  o  maică  iubitoare,  ne  dă  prin 
luminoasele  Ei  exemple,  să  scoatem  la  iveală  numai  una,  care 
ni-se  impune  prin  actualitatea  ei. 

In  odaia  ei  virginală  Ea,  o  fetiţă  de  14—15  ani,  eră  apro¬ 
fundată  în  cetirea  sfintei  Scripturi ,  în  momentul  când  sf.  Ar¬ 
hanghel  Oavriil  s’a  înfăţişat  înaintea  Ei. 

Iată  pilda  luminoasă  de  învăţătură  mântuitoare  pentru  noi 
toţi,  dai  mai  ales  pentru  tinerime:  cetirea  cu  râvnă  a  Sfintei 
Scripturi . 

Şi  ne  punem  acum  întrebarea:  se  urmează  această  fru¬ 
moasă  pildă?  Cetim  noi,  ceteşte  tineretul  nostru  sf.  Scriptură? 
Ne  adâpăm  noi,  se  adapă  tinerimea  noastră  din  apa  vieţii,  pe 
care  ni-o  dăruieşte  cu  îmbelşugare  Cuvântul  Iui  Dumnezeu  ? 

O,  nu,  nu,  şi  iarăş  nu! 

Dar  dacă  nu  se  ceteşte  sf.  Scriptură,  în  timpul  acesta,  în 
care,  ca  nici  odată  până  acum,  cartea  este  aşa  de  răspândită, 
—  ce  se  ceteşte,  cu  ce  hrană  sufletească  ne  hrănim  noi,  se 
hrăneşte  tineretul  nostru?  —  Mi-e  groază  sâ  răspund! 

Căci  nici  când,  ca  în  timpul  nostru  nu  s’a  adeverit  în¬ 
treagă  însemnătatea  prorociei  sf.  Apostol  Pavel,  care  (II.  Tim. 
4,  3,  4)  zice:  « Că  va  fi  vreme ,  când  învăţătura  cea  sănătoasă  nu 
o  vor  primi ,  ci,  după  poftele  lor  îşi  vor  alege  învăţători ,  gâdă- 
lindu-i  la  urechi,  şi  dela  adevăr  auzul  îşi  vor  întoarce  şi  la 
basme  ce  vor  plecă». 

Sf.  Scriptură,  învăţătura  cea  sănătoasă,  ne  este  cunoscută 
aproape  numai  după  nume. 

In  schimb  un  potop  de  cărţi,  care  ne  instreinează  de 
Dumnezeu,  ne  întorc  spre  basme. 

La  primul  auz,  cuvântul  meu,  pentru  cei  mai  mulţi  din 
noi,  ar  trece  cum  trec  atâtea  şi  atâtea  veşti  şi  poveşti,  ce  ne 
vin  pe  la  urechi. 

Chestiunea  însă,  pe  care  am  atins-o,  mi-se  pare  atât  de 
importantă,  încât  găsesc  că  e  de  datoria  mea,  ca  dela  acest 
sfânt  loc  să  împlinesc  măcar  în  parte  aceea  ce  îmi  porun¬ 
ceşte  sf.  Apostol  Pavel,  când  zice:  «iar  tu  privegheazâ  întru 
toate ;  propoveduieşte  cuvântul,  stăruie  cu  vreme  şi  fără  de 

vreme,  mustră ,  ceartă ,  îndeamnă  cu  toată  îndelungă  răbdarea  şi 
învăţătura »  (II.  Tim.  4,  2). 

De  câteva  decenii  din  părţile  apusului  se  varsă  la  noi  un 
torent  de  scrieri  din  ce  în  ce  mai  dăunoase,  mai  imorale,  în 
cari  lipsa  de  ruşine  se  ia  la  întrecere  cu  îndemnarea  indirectă 
spre  perversitate,  spre  desfrâu,  spre  crimă. 

Şi  pentruca  să  fie  gustate  şi  de  ceice  nu  ştiu  franţuzeşte 
ori  nemţeşte,  s’au  găsit  şi  se  găsesc  şi  între  noi  străini  ori  în- 
streinaţi  de  neam  şi  de  lege,  cari  au  tradus  şi  traduc  în  ro¬ 
mâneşte  necurăţiile  străine,  şi  cu  ele,  în  broşuri  ieftine  de  câte 
20 — 30,  ba  şi  de  câte  5  bani,  dau  năvală  asupra  celor  ce  ştiu  ceti. 

Mai  mulţi  încuragiaţi  de  succesul  material  şi  de  libertatea 
presei,  imitează  pe  străini,  aplicând  necurăţiile  acestora  la  obi¬ 
ceiurile  noastre  caste  şi  insultând  chiar  sfânta  noastră  lege. 

Va  fi,  cred  destul,  să  amintesc  aici  cu  adânc  disgust,  că 
un  pamflet  jidovesc,  mai  anii  trecuţi,  şi-a  permis  în  chipul  cel 
mai  murdar  ce  se  poate  numai  închipui,  să  batjocorească  ne¬ 
pedepsit  credinţa  noastră  despre  sfânta  Treime ;  iar  altul,  în 
anul  trecut  să  ne  înfăţişeze  pe  Mântuitorul  Cfiristos,  ca  pe  un 
om  imoral. 

Cu  acest  fel  de  hrană  sufletească  se  hrăneşte  mai  ales 
parte  mare  din  sexul  femeesc  şi  din  tinerimea  noastră,  aceasta 
le  este  lectura  de  predilecţiune.  Cu  aceasta  este  înlocuită  la  noi, 
la  Români,  Sfânta  Scriptură. 

Preocuparea  pentru  cetitul  acestor  pornografii  a  ajuns  la 
tinerimea  noastră  aşâ  de  departe,  că  parte  din  elevii  de  şcoală, 
cu  gologanii  ce-i  capătă,  aleargă  şi-şi  cumpără  publicaţiuni  otră¬ 
vitoare.  Pe  acestea  le  cetesc  cu  nesaţiu  în  timpul  cât  părinţii 
lor  cred  că  ei  îşi  fac  lecţiile;  ba  chiar  şi  în  clasă,  pe  când  pro¬ 
fesorul  chestionează  ori  explică,  ei  cetesc  pe  furiş  romanul  as¬ 
cuns  în  bancă.  Broşurile  cumpărate  le  schimbă  între  ei,  aşâ  că 
o  broşură  plătită  dă  elevului  prilej  să  cetească  alte  5-6  broşuri 
schimbate.  Astfel  zăpăciţi  de  neroziile  din  romane,  cu  lecţiile 
neînvăţate,  dacă  sunt  chestionaţi  şi  iau  note  rele:  vina  este  a 
programelor  de  studii,  care  sunt  prea  încărcate,  ori  a  profeso¬ 
rilor,  cari  cer  dela  elev  prea  multe  de  toate. 

Scrierile  acestea  pornografice,  numite  romane  de  sensaţie 
ori  romane  de  moravuri,  cetite  cu  lăcomie  de  tinerime,  îi  aprind 
fantazia,  deşteptând  într'ânsa  dorinţe  nerealizabile,  îi  nimicesc 

pornirile  nobile  spre  entuziasm  şi  jertfa  de  sine  pentru  patrie 
neam  şi  lege;  îi  aţâţă  sensualitatea,  care  stoarce  dintr’ânsa,  din 
tinerime  toată  vlaga  fizică,  intelectuală  şi  morală. 

Efectul  vădit,  al  cetirii  acestor  pornografii,  se  vede  în  vic¬ 
timele  lor.  Acestea  sunt  nenumărate  şi  de  multe  feluri.  Faimoşii 
noştri  Apaşi,  ca  şi  Apaşii  Parisului,  sunt  în  cea  mai  mare  parte 
rodul  romanelor  imorale.  S’au  văzut  băieţi  de  15— 1 6  ani  că 
se  constitue  în  bande  spre  a  ucide,  ca  să-şi  câştige  bani,  cu 
cari  să  trăiască  comod  în  desfrâu.  S’au  văzu*  fetiţe  tinere  de 
14 — 15  ani,  cari  s’au  sinucis,  fiindcă  nu  şi-au  putut  realiză  vi¬ 
surile  trezite  de  romane.  S’au  văzut  copii,  băiat  şi  fetiţă,  cari 
zăpăciţi  de  cetirea  romanelor,  dupftce  au  căzut  jertfă  desfrâului, 
au  terminat  cu  revolverul. 

Şi  pentru  completarea  nenorocirii  noastre,  cărţilor  rele  le 
vine  în  ajutor  cinematograful ,  care  ajungând  pe  mâna  unor  spe¬ 
culanţi  fără  suflet,  prin  abuz,  a  devenit  pentru  tinerime  tot  ce 
se  poate  închipui  mai  corumpător,  mai  depravator  prin  repre¬ 
zentarea  vie  a  scenelor  scandaloase,  obscene,  excitante,  care  su¬ 
gestionează  pe  tineret,  îl  îndeamnă  la  rele.  Cu  deosebire  prin 
aventurile  cavalereşti,  prin  săvârşirea  crimelor  şi  prin  luptele  cu 
poliţia,  ale  cărei  sforţări  se  zădărnicesc,  fantazia  tinerilor  se 
aprinde,  şi  mai  ales  cei  cu  înclinări  fireşti  spre  aventuri,  cei  mai 
nervoşi  şi  mai  deştepţi,  se  simt  atraşi  în  mod  inrezistibil  spre 
imitare. 

Şi  ni-se  pune  întrebarea:  ce  e  de  făcuţ,  ca  să  scăpăm  de 
pierzare  ce  avem  mai  scump  pe  această  lume,  viitorul  neamului. 
Am  auzit  adesea  vorbindu-se,  că  noi  ne-am  obicinuit  să  aşteptăm 
ca  ioate  ?ă  ne  vină  de-a  gata,  dela  guvern,  dela  stat. 

In  alte  treburi  poate  să  ne  cadă  mură  ’n  gură,  aici  însă  nu! 
Căci  în  ce  priveşte  educaţia  tinerimii,  cel  puţin  deocamdată, 
statul  poate  face  numai  o  parte,  o  parte  mică,  prin  şcoală.  Ceea- 
laltă  parte,  partea  precumpănitoare,  rămâne  în  sarcina  familiei. 

Cât  pentru  ferirea  de  otrava  cărţilor  rele  şi  de  cinemato¬ 
graf,  şcoala  poate  influenţă  numai  prin  sfaturi,  familia  însă  prin 
supraveghiare  riguroasă,  prin  exemple.  Iar  în  familie  rolul  edu¬ 
cativ  de  căpetenie  îl  are  mama. 

De  aceea  îmi  şi  îndrept  cuvântul  cătră  voi,  mame  iubi¬ 
toare.  şi  dacă  aşi  putea  aşi  face  ca  glasul  meu  să  pătrundă  la 
inima  fiecărei  mame  române,  şi  vă  conjur:  faceţi  din  iubirea 

voastră  maternă  zid  de  apărare  pentru  copilaşii  voştri,  încunju- 
raţi-i  cu  privegherea  voastră  neadormită,  spre  a-i  feri  de  otrava 
cărţilor  rele  şi  a  cinematografului.  Nu  le  daţi  bani  de  cheltuială, 
ci  le  cumpăraţi  voi  tot,  de  ce  au  trebuinţă;  nu  le  permiteţi  să 
cerceteze  cinematograful,  decât  însoţiţi  de  voi,  la  piese  alese, 
educative.  Pentru  timpul  liber,  dacă  vor  să  cetească,  daţi-le  voi 
cărţi  alesei  între  cari  să  nu  lipsească  sf.  Scriptură,  şi  mai  ales, 
daţi-le  pildă  prin  lectura  voastră  morală,  edificaţi  vă.  Nu  uitaţi 
că  copiii  sunt  un  dar  dela  Dumnezeu,  că  acest  dar  datoare  sunteţi 
să-l  îngrijiţi,  să-l  cultivaţi,  să-l  măriţi. 

Vai  de  acea  mamă,  care  face  ca  sluga  cea  vicleană  şi  le¬ 
neşă,  care  a  ascuns  in  pământ  talantul  Domnului  său.  Să  nu 
uitaţi,  mame  române,  că  şi  vouă  vă  zice  Domnul  Dumnezeu 
prin  graiul  sf.  Proroc:  « Din  manile  voastre  voiu  cere  sufletele 
lor!» 

IV.  încheind,  mă  adresez  în  smerită  rugăciune  câtră  Tine, 
Doamne  al  Puterilor,  şi  cu  lacrămi  de  umilinţă  Te  rog,  ca  precum 
prin  puterea  Ta  ai  umbrit  pe  tinăra  fecioară  şi  ai  scă.pat-o  de 
primejdiile  ce  o  ameninţau,  aşa  umbreşte  şi  asupra  tineretului 
nostru  şi-l  mântueşte  de  laţurile  corupţiunii,  ce  i-se  întind  cu 
atâta  meşteşug;  şi  cum  pe  Aceea,  Care  astăzi  a  devenit  « Bise¬ 
rică  sfinţită  şl  Raia  cuvântător »,  ai  umbrit-o  ca  să-şi  poată  îm¬ 
plini  marea  şi  sfânta  Ei  misiune,  aşa  umbreşte  şi  sf.  Biserica 
noastră  română,  ferindu-o  de  turburâri,  ajută-i  să-şi  împlinească 
sfânta  misiune,  luminând  pe  aceia,  pe  cari  Tu  i-ai  ales  şi  î-ai 
pus  povăţuitorii  ei,  ca  să  o  conducă  spre  slava  numelui  Tău; 
umbreşte  cu  puterea  Ta  nebiruită  pe  Regele  nostru,  dându-i 
biruinţă  asupra  vrăşmaşilor  noştri.1 

Fă,  Doamne  al  puterilor  să  cunoască  neamurile  că  Tu  eşti 
Dumnezeul  nostru  şi  noi  suntem  al  Tău  popor,  care  după  pu¬ 
tinţă  îţi  aduce  închinăciune  şi  mărire,  Ţie,  Tatălui  şi  Fiiului  şi 
Sfântului  Duh.  Amin. 

Protopresbiterul  Econom  Sitneon  Pofencu. 


Era  în  preajma  mobilizării  în  Bulgaria. 

Pilde  şi  asemănări. 

O  frumoasă  mărturie.  Regele  Frideric  II  al  Prusiei, 
numit  şi  «cel  Mare»,  cu  ocazia  unui  marş  prin  munţii  Sileziei, 
având  să  treacă  prin  un  pas  îngust,  mergea  nerăbdător  pe  urma 
înaintării  încete  a  tunurilor.  Ca  să-i  treacă  vremea  mai  uşor, 
începu  să  facă  glume  cu  generalul  său  Schmettau,  îutrebându-1 
pe  acesta  ce*i  mai  face  duhovnicul  şi  vrând  să-şi  bată  joc  de 
credinţa  lui.  Generalul  a  ascultat  liniştit  toate  glumele  stăpânului 
său,  iar  la  sfârşit  i-a  zis:  «Maiestatea  Voastră  sunteţi  cu  mult 
mai  de  spirit  şi  mai  învăţat  decât  mine;  afară  de  aceasta  mai 
sunteţi  şi  regele  meu,  aşa  că  lupta  spirituală  între  noi  doi  este 
în  toate  privinţele  inegală.  Insă  credinţa  nu  mi-o  puteţi  combate 
şi  răpi.  Dacă  totuş  V’ar  succede  acest  lucru,  mie  mi-aţi  face 
de  sigur  o  pierdere  ireparabilă,  dar  cred  că  V’aţi  face  o  pagubă 
şi  Maiestăţii  Voastre».  Regele  a  rămas  surprins  la  aceste 
vorbe  şi,  oprindu-se,  a  întrebat  pe  general  ce  voeşte  să  zică  cu  ele. 
Schmettau  i-a  răspuns  foarte  rezolut:  «Maiestatea  Voastră  crede 
că  în  persoana  mea  are  un  ofiţer  distins  şi  eu  îmi  dau  silinţa 
să  nu  Vă  înşelaţi.  Insă  dacă  mi-aţi  putea  lua  credinţa  mea, 
atunci  n’ar  trebui  să  mai  legaţi  nici  o  nădejde  de  mine,  căci 
aş  fi  ca  o  trestie  bătută  de  vânt,  care  n’are  nici  un  razim  sigur». 
La  acest  răspuns  neaşteptat  regele  s’a  făcut  serios  şi  după  o 
oarecare  tăcere  a  întrebat  pe  Schmettau:  «spune-mi,  te  rog, 
care-ţi  este  credinţa?»  —  «Eu  cred  că  Dumnezeu  mă  va 
mântui  de  toate  păcatele»,  zise  generalul,  «cred  în  providenţa 
dumnezeească,  înaintea  căreia  fiecare  păr  de  pe  capul  meu 
e  numărat,  mai  cred  apoi  şi  într’o  vieaţă  vecinică  şi  fericită 
după  moarte».  —  «Toate  acestea  le  crezi  într’adevăr  şi  cu  toată 
tăria?»  —  îl  mai  întrebă  regele.  «Da,  Majestate,  aşa  cred!».,, 
întări  generalul.  Atunci  Frideric  strânse  cu  prietenie  mâna  iui 
Schmettau  şi- 1  zise:  »Dta  eşti  Intr’adevăr  un  om  fericit»  •-  apoi 
îşi  continuă  calea  gânditor  şi  de  atunci  înainte  nu  şi-a  mai  bătut 
joc  de  ideile  religioase  ale  generalului  său. 

Cavalerul  în  mănăstire.  «Robi  sunteţi  aceluia  pe  carele 
ascultaţi».  Rom.  6,  15. 

Un  nobil  cavaler,  obosit  de  plăcerile  lumii,  a  intrat  într’o 
mănăstire,  unde  a  fost  ţintit  să  facă  timpul  de  probă  între  fraţi. 

Igumenul  mănăstirei  n’a  luat  în  considerare  originea  nobilului 
noviţ,  ci  Pa  pus  la  încercare  ca  pe  oricare  altul  dintre  aspiranţii 
la  vieaţa  monahicească.  Când  igumenul  îl  punea  să  măture 
plin  camere  şi  prin  curte,  cavalerul  răspundea:  «Venerabile 
părinte,  gândeşte-te  că  eu  sunt  om  de  viţă  nobilă  şi  cruţă-mă 
dela  astfel  de  lucruri  ruşinoase  pentru  mine».  Când  însă  igu¬ 
menul  îi  spunea  să  se  pregătească  de  călărit,  atunci  noviţul 
răspundea:  Da,  venerabile  părinte,  imediat  voiu  îi  gata,  căci 
de  aceea  am  intrat  în  mănăstire  ca  să  mă  supui  voinţei  Sfinţiei 
Voastre  în  toate». 

Aici  ni-se  arată  o  veche  apucătură  a  omului:  ceeace  nu 
ne  convine,  nu  facem  şi  spunem  că  ni  se  cere  prea  mult,  deci 
să  facă  alţii,  deşi  Dumnezeu  ne  îndatoreşte  pe  noi.  Insă  dacă 
ni-se  porunceşte  să  facem  ceva  ce  ne  convine,  facem  repede 
şi  pe  deasupra  ne  mai  şi  lăudăm  cu  supunerea  ce  o  arătăm, 
crezând  că  prin  ea  ne  facem  vrednici  de  laudă  şi  de  merit. 

* 

Sloi  plutitori.  Intr’una  din  călătoriile  sale  spre  polul 
nordic,  vestitul  explorator  Peary ,  părăsind  corabia,  a  trecut  pe 
ghiaţă,  însoţit  de  sănii  trase  de  câni.  Oamenii  cari-i  însoţeau 
erau  veseli,  ghiaţa  bună,  aşa  că  sperau  să  facă  mari  progrese 
spre  pol.  După  câteva  zile  de  călătorie,  Peary,  măsurând  lăţimea, 
a  rămas  mirat  de  tot  văzând  că  n’au  făcut  nici  un  progres. 
Cum  aparatele  nu  puteâ  să-l  înşele,  căci  funcţionau  în  regulă, 
nu  şi-a  putut  explică  rămânerea  pe  loc,  pe  lângă  toată  călătoria 
lor,  în  alt  chip,  decât  că  se  găsesc  pe  sloi  de  ghiaţă  plutitori, 
cari  se  coboreau  spre  sud  cu  aceiaş  celeritate  cu  care  că¬ 
lătorii  înaintau  spre  nord!  Peary,  observând  aceasta,  a  părăsit 
repede  sioii  de  ghiaţă. 

Aceiaş  lucru  ni-se  poate  întâmplă  şi  nouă  în  privinţa  vieţii 
sufleteşti.  Luând  în  considerare  mediul  din  apropierea  noastră 
ni-se  poate  părea  că  ne  găsim  în  progres;  însă  dacă  ne 
măsurăm  cu  ajutorul  unor  mijloace  neînşelătoare,  cum  este  cu¬ 
vântul  lui  Dumnezeu  şi  conştiinţa  noastră,  atunci  putem  constată 
că  în  realitate  n’am  dat  de  loc  înainte.  Dar  oare  avem  noi 
smerenia  necesară  ca  să  ne  recunoaştem  defectele  şi  să  pă¬ 
răsim  sioii  plutitori  cari  ne  înşeală? 

Valoarea  aurului.  «Şi  neguţătorii  pământului  plâng  şi  jelesc 
pe  ea,  că  negoţul  lor  nime  nu-l  cumpără  mai  mult».  ApocaS.  18, 11. 

Când  s’a  cufundat  vaporul  «Central  America»,  pe  bordul 
lui  se  găseau  mai  mulţi  exploratori  de  băi  de  aur,  cari  se  întorceau 
în  patria  lor.  Cugetându-se  la  aurul  lor,  se  simţeau  mulţumiţi 
că  au  ajuns  la  atâta  fericire. 

Dar  îndatăce  s’a  răspândit  cea  dintâi  ştire  că  vaporul  e 
în  primejdie,  aurul  şi-a  pierdut  puterea  de  atracţie.  Oa¬ 
menii  vazându-se  ameninţaţi  să  cadă  în  apă,  şi-au  deslegat 
şerparele  pline  cu  galbeni  şi  le-au  aruncat  la  o  parte.  Saci 
cu  praf  de  aur  au  fost  deşertaţi;  ba  unul  a  aruncat  aur  in 
valoare  mare  şi  ziceâ  celor  din  jurul  său  să  iee  fiecare  cât  poate. 

Pofta  după  aur  şi-a  găsit  dascălul,  iar  aurul  n'a  găsit  iubitori 
de  el.  * 

Celce  vede  bine.  Un  proverb  chinezesc  zice:  «cel ce 
vede  bine,  acela  vede  şi  cele  nevăzute».  Dar  cine  vede  bine? 
Toţi  oamenii  au  câte  doi  ochi  în  faţă  şi  mintea  în  cap,  dar 
totuş  numai  puţini  văd  într’adevăr  bine. 

Bună  oară :  privind  ruinele  unei  vechi  cetăţi,  unul  vede 
într’ânsele  numai  nişte  ziduri  vechi,  altul  o  interesantă  variaţie 
în  peisagele  din  natură,  un  al  treilea  ştie  să  cetească  din  acele 
ruine  istoria  unor  lungi  generaţii  trecute. 

In  creţele  de  pe  faţa  unui  om  bătrân,  unul  vede  numai 
urmele  timpului,  altul  semnele  uriciunii,  al  treilea  însă  vede 
urmele  luptelor  şi  ale  suferinţei  unei  vieţi  omeneşti  —  şi  plin 
de  veneraţie  se  pleacă  înaintea  bătrânului. 

Unul  vede  în  natură  numai  legea  naşterii  şi  a  morţii,  care 
se  repetă  mereu  în  tot  felul  de  fenomene.  Altul  consideră  uni¬ 
versul  ca  un  minunat  organism,  în  care  se  oglindeşte  înţelep¬ 
ciunea  şi  puterea  nemărginitului  Dumnezeu,  şi  exclamă  cu 
psalmistul:  «Ceriurile  spun  mărirea  lui  Dumnezeu  şi  facerea 
manilor  lui  o  vesteşte  tăria». 

Istoria  lumii  pentru  un  om  superficial  este  numai  o 
pestriţă  îngrămădire  de  evenimente;  pe  când  cel  înţelept  vede 
într’ânsa  urmele  providenţei  drepte  aiui  Dumnezeu. 

Sfânta  Scriptură  o  privesc  necredincioşii  ca  pe  o  carte 
învechită  şi  plină  de  tot  felul  de  poveşti,  care  în  zilele  noastre 
ar  trebui  pusă  la  o  parte,  pe  când  pentru  cel  credincios  sf. 

Scriptură  este  cartea  care  conţine  adevărul,  înţelepciunea  şi 
bunătatea  lui  Dumnezeu. 

Lucrul  de  căpetenie  e,  ca  în  dosul  celor  văzute  să  vedem 
şi  să  înţelegem  pe  cele  ce  nu  se  văd.  Cele  nevăzute  sunt  cele 
esenţiale;  acolo  se  găseşte  soluţia  pentru  enigmele  lumii,  ale 
eului  nostru  şi  ale  vieţii.  Numai  înţelegând  acest  lucru,  putem 
să  ajungem  la  Dumnezeu  şi  la  vecinicie. 

* 

Adevărate  încasări.  Intre  socotelile  unui  neguţător  cu 
credinţă  s’a  găsit,  după  moartea  lui,  un  libel  care  purtă  titlul: 
«Adevărate  încasări».  In  acest  libel  erau  introduse  darurile  pe 
cari  le-a  făcut  el  pentru  ajutorarea  şi  mântuirea  semenilor  săi 
nevoiaşi.  Aceste  daruri  Ie  consideră  el  drept  încasări,  conform 
cuvintelor:  «Celce  se  milostiveşte  de  cel  sărac,  acela  dă  îm¬ 
prumut  lui  Dumnezeu». 

Credinciosul  negustor  cât  a  trăit  n’a  arătat  nimănui  acel 
libel  şi  nimenea  n’a  ştiut  câte  binefaceri  făcea  el.  Pe  pagina 
primă  a  libelului  scrisese  cuvintele:  «Şi  începând  el  a  luă 
seamă,  i-au  adus  lui  un  datornic  cu  zece  mii  de  talanţi  (Mat. 

18,  24)»,  de  unde  se  vede  că  binefacerile  ce  le  făcea  semenilor 
săi  le  consideră  numai  ca  o  mică  jertfă  de  mulţumită  faţă  de 
Dumnezeu,  faţă  de  care  se  simţea  mult  dator  şi  aşteptă  să 
primească  iertarea  păcatelor  sale. 

Ravagiile  alcoolului.  Medicii  institutelor  de  alienaţi  au 
dovedit  de  mult,  că  principala  cauză  a  boalelor  mentale  şi  a 
celor  de  nervi  este  alcoolul.  Aceasta  rezultă  şi  din  următoarele 
cifre :  dintre  cei  449  de  bărbaţi  epileptici,  cari  au  fost  primiţi 
în  anul  1913  în  institutul  din  Wuhlgarten,  316  au  fost  alcoolişti; 
dintre  25  isterici,  14  au  fost  beţivi,  şi  dintre  31  isterici-epileptici, 
21  au  avut  patima  beţiei.  Cifrele  acestea  sunt  destul  de  elocvente. 

Adevărata  avere.  «Celce  milueşte  pe  sărac,  dă  împru¬ 
mut  lui  Dumnezeu  şi  după  darea  lui  se  va  răsplăti  lui».  Pilde 

19,  17. 

Regele  Frideric  Wilhelm  IV.  a  întrebat  odată  pe  un  mare 
bancher:  «spune-mi  sincer,  câtă  avere  ai  d-ta?»  —  «Majestate», 
răspunse  bancherul  «n'am  decât  patru  mii  de  taleri».  — 

«Aceasta  nu  se  poate»  replică  regele  «doar  toată  lumea  ştie 
că  d-ta  eşti  un  om  foarte  bogat».  —  «Majestate»  replică  ban¬ 
cherul  «toţi  banii  ce-i  am  îi  pot  pierde,  dar  pe  aceşti  patru 
inii  de  taleri,  pe  cari  nu  de  mult  i-am  dat  pentru  zidirea  unui 
spital,  nu-i  pot  pierde;  deci  ei  singuri  sunt  ai  mei  cu  adevărat». 

N.  B. 


MIŞCAREA  LITERARĂ. 

Calendarul  creştinului  pe  anul  1915  cu  cetiri  biblice  şi 
meditaţiuni  zilnice.  După  Fr.  Thomas,  publicat  de  Dim.  /. 
Comilescu  şi  Monahia  Olga  Gologan. 

încă  în  anul  1911  scriam  în  această  revistă  (pag.  17  -18) 
despre  necesitatea  unui  Calendar  de  părete,  ca  mijloc  de  pro* 
pagandă  religioasă.  In  zilele  trecute  cu  multă  bucurie  am  pri¬ 
mit  un  astfel  de  Calendar,  întocmit  de  dl  Dim.  I.  Comilescu 
şi  Monahia  Olga  Gologan  şi  publicat  de  cătră  societatea  reli¬ 
gioasă  şi  culturală  «Acoperemântul  Maicii  Domnului».  Alcă¬ 
tuitorii  merită  toată  lauda  pentru  lucrarea  ce  ni-au  dat,  care 
atât  ca  fond  cât  şi  ca  execuţie  tehnică  se  prezintă  în  condiţii 
foarte  favorabile.  Pe  cartonul,  de  care  e  ţântuit  blocul  cu  filele 
zilelor  anului,  se  găseşte  un  cunoscut  tablou,  ce  reprezintă 
scena  când  Mântuitorul  îi  întinde  mâna  îndoielnicului  Petru 
care  se  cufundă  în  valurile  ridicate  de  vânt  (Mat.  14,  28— *32). 
Pentru  timpul  înfricoşatului  răsboiu  de  astăzi,  care  înghite  în 
valurile  sale  atâtea  vieţi  omeneşti  şi  opere  de  cultură,  par’că 
nici  nu  putea  fi  ales  un  alt  tablou  mai  potrivit  decât  acesta, 
care  ne  zice:  «Liniştiţi-vă,  eu  sunt,  nu  vă  temeţi!»  făcându-ne 
să  ne  găsim  în  Hristos  razimul  vieţii  în  nesiguranţa  zilelor  de  azi. 

Fiecare  filă  conţine,  pe  lângă  partea  calendaristică,  o  indi¬ 
caţie  cu  privire  la  textul  biblic  de  cetit  în  fiecare  zi,  precum 
şi  o  scurtă  meditaţie  asupra  unei  idei  religioase  cuprinsă  în  acel 
text.  De  exemplu:  foiţa  din  ziua  de  joi,  12  Martie,  cuv.  Teofan, 
ne  indică  ca  lectură  biblică  textul  dela  Faptele  Apost.  cap.  IX 
st.  1 — 22  şi  despre  cuvintele:  «Eu  sunt  Isus,  pe  care  tu-1  goneşti» 
ne  dă  următoarea  meditaţie: 

«Ce  descoperire  uimitoare,  pentru  prigonitorul  Saul  din 
Tars!  Isus  cel  batjocorit  şi  răstignit,  trăeşte!  Trăeşte  în  slava 
cerească!  Ba  mai  mult,  trăeşte  cu  ucenicii  lui,  dispreţuiţi  şi  urâţi 
de  Farisei!  Se  înţelege  că,  după  o  astfel  de  descoperire  vieaţa 
lui  Saul  s’a  schimbat,  cu  totul,  şi  de  aci  înainte  a  fost  pusă  în 
întregime,  numai  în  slujba  lui  Isus,  pe  care,  de  acum,  îl  iubea 
cu  o  dragoste  tot  atât  de  înflăcărată,  pe  cât  de  înflăcărată  fusese 

şi  ura,  pe  care  o  simţise  odinioară  faţă  de  el.  Azi,  Hristos  este 
în  aşa  fel  unit  cu  ai  lui,  încât,  simte,  împreună  cu  ei,  şi  pentru 
ei,  tot  ce  simt  ei  înşişi.  Nu-i  acesta  oare  un  gând,  care  trebue 
să  ne  facă  să  fim  cu  luare  aminte  ca  nu  cumva  să  întristăm, 
sau  să  facem,  prin  ceva,  să  sufere,  fără  folos,  pe  vreunul  dintre 
ucenicii  Mântuitorului !  Şi  tot  gândul  acesta  ne  poate  îmbărbăta 
să  facem,  pentru  ei,  tot  ce  putem,  căci  binele,  pe  care-1  facem 
celui  mai  mic  dintre  ei,  e  primit  de  însuş  Mântuitorul.  Şi  pentru 
noi  înşine,  câtă  putere  putem  dobândi,  din  gândul  că,  Hristos, 
fiind  aşa  de  strâns  unit  cu  noi,  tot  ceiace  suferim  noi,  nu  suferim 
singuri  ci  împreună  cu  El!» 

Fila  din  Dumineca  sf.  Paşti,  22  Martie,  ne  indică  drept  cetire 
biblică  textul  dela  loan  XX,  1 — 25,  iar  de  cuvintele  «Femee, 
zise  Isus,  de  ce  plângi?»  leagă  meditaţia  următoare: 

«Aşa  dar  Mântuitorul  nostru,  pe  care  l-am  văzut  suferind 
atâtea  chinuri  dureroase  şi  atâta  dispreţ  amar,  din  partea  oame¬ 
nilor,  când  a  fost  răstignit,  a  ieşit  acum  viu  şi  biruitor  din  mor¬ 
mânt!  Isus  cel  încunjurat  de  mărire,  azi,  este  tot  atât  de  blând, 
de  bun  şi  de  rnângăetor,  ca  şi  Isus  cel  batjocorit,  eri.  Când 
vede  pe  Maria  Magdalina,  şezând  smgură  lângă  mormântul  gol 
şi  plângând,  nu  poate  s’o  lase  fără  mângăere,  ci  se  apropie  de 
ea,  dându-i  curajul  şi  nădejdea  pierdută.  Hristosu!  înviat,  Hristosul 
înconjurat  de  slavă,  este  acelaş  şi  în  veacul  al  XX-lea,  ca  şi 
în  cel  dintâi.  El  vede  lacrămile  noastre,  vărsate  în  ascuns,  aude 
gemetele  noastre  şi  prinde  ce)  mai  mic  suspin  al  inimilor  noastre. 

Oh!  în  această  zi,  cea  mai  frumoasă  şi  mai  strălucitoare 
dintre  zile,  inimile  să  salte  în  cântece  de  veselie,  lăudând  şi  prea¬ 
mărind  pe  cel  care,  având  vieaţă  vecinică,  vrea  să  ne  facă  ne¬ 
muritori,  împreună  cu  el.  «Dacă  eu  trăesc,  şi  voi  trăiţi,  împre¬ 
ună  cu  mine.  Cine  crede  in  mine  chiar  de  va  muri,  va  trăi. 
Iar  cel  care  trăeşte  şi  crede  în  mine,  nu  va  mur;  niciodată.» 

Câţi  creştini  răspândesc  printre  semenii  lor  în  fiecare  zi 
măcar  atâtea  idei  frumoase,  câte  propagă  o  atât  de  mică  foiţă? 
Gândiţi-vă  acum  ce  educaţie  se  poate  face  şi  printr’un  mij'oc 
atât  de  neînsemnat,  când  tatăl,  mama  ori  copiii  familiei  rupând 
în  fiecare  zi  câte  o  foiţă  de  acestea,  îi  face  să  se  oprească  cu 
gândul  măcar  pe  câteva  clipe  la  o  frumoasă  idee  religioasă- 
morală!  Ori  cât  de  mică  să  fie  urma  ce  a  lăsat-o  fiecare  foiţă 
în  sufletul  celui  ce  a  cetit  o  ori  a  ascultat-o,  —  toate  foiţele 
zilelor  anului  contribuiesc  la  întărirea  binelui  în  suflete,  la  for¬ 
marea  caracterelor  creştineşti. 

Blocul  cu  filele  zilelor  anului  a  apărut  şi  separat,  în  formă 
de  broşură,  care  poate  fi  purtată  în  buzunare.  Preţul  1  leu. 

Recomandăm  tuturor  creştinilor  şi  îndeosebi  preoţilor 
noştri  acest  «Calendar  al  creştinului»,  căci  e  o  adevărată  po¬ 
doabă  a  casei  şi  de  mare  folos  pentru  suflet.  N.  B. 

C^OISTIC-A.. 


Cătră  cetitori.  Pe  lângă  toate 
greutăţile  materiale  cu  cari  avem  de 
luptat,  vom  publică  această  revistă  şi 
de  aici  înainte.  Nu  voim  să  dispară 
un  steag  închinat  culturei  religionare, 
tocmai  în  aceste  vremuri  când  avem 
mai  mare  trebuinţă  de  întăririle  re- 
ligiunii. 

Deşi  nădejdile  noastre  sunt  mari, 
totuş  nu  putem  şti  cu  deplină  siguri- 
tate  ce  rezultate  bune  ne  rezervă  acest 
răsboiu  nouă,  poporului  românesc. 
Pentru  unele  rezultate,  şi  anume  pentru 
acelea  a  căror  sosire  atârnă  numai 
dela  noi,  trebue  să  ne  întrepunem  cu 
toate  puterile  noastre.  La  aceste  re¬ 
zultate  numărăm  în  rândul  prim  în¬ 
tărirea  conştiinţii  religioase-morale  în 
popor,  curăţirea  ogorului  vieţii  sufle¬ 
teşti  a  poporului  nostru  de  multele 
buruieni  ce  au  crescut  pe  dânsul  ne- 
fiind  lucrat  destul;  aducerea  lui  la  po¬ 
căinţă  şi  la  lăpădare  de  viţiile  cari  îi 
zdruncină  sănătatea  sufletească  şi  tru¬ 
pească,  dar  şi  încurajarea  poporului 
în  aceste  vremuri  grele  prin  cari  trecem. 

în  timpul  cât  va  ţinea  răsboiul 
vom  publică  material  potrivit  cu  ne¬ 
cesităţile  sufleteşti  ale  zilelor  excep¬ 
ţionale  de  acum.  Pe  lângă  articole  de 
orientare  religioase ,  vom  da  în  fiecare 
număr  cel  puţin  câte  o  predică  cu  în¬ 
văţăminte  luate  din  sau  cu  privire  Ia 
evenimentele  de  astăzi.  Vom  da  « Pilde 
şi  asemănări *  fiind  iubite  şi  cerute  de 
cătră  mulţi  cetitori,  cari  le  întrebuin¬ 
ţează  la  compunerea  de  predici  scurte. 
Avem  un  cetitor  care  după  apariţia 
fiecărui  număr  cu  asemenea  pilde,  ne 
scrie  de  care  pildă  s’a  folosit  la  pre¬ 
dicile  ce  le  ţine. 


Şi  premiile  din  anul  acesta  vor 
fi  deosebit  de  preţioase.  în  zilele  ace¬ 
stea  am  expedat  deja  broşura  „Scep¬ 
ticismul  religios"  de  Dr.  N.  Bălan, 
drept  premiu  abonaţilor  cu  taxa  abona¬ 
mentului  achitată  pe  anul  trecut.  Pentru 
anul  acesta,  abonaţii  cari  vor  achită 
întreg  preţul  abonamentului  până  cel 
mai  târziu  la  15  Aprilie  st.  v.t  vor 
primi  ca  premiu: 

1.  Procanonul  Iui  Petru  Maior, 
o  foarte  interesantă  scriere  pe  care 
autorul  ei,  crescut  în  Roma,  a  dedi¬ 
cat-o  combaterei  papismului.  Preţul 
3  coroane. 

-v  2.  „îndrăsniţi,  eu  am  biruit 
lumea",  predici  pentru  timpul  răs- 
boiului.  Preţul  1  cor.  50  fii.  Cea  dintâi 
predici  din  acest  volum  e  publicată 
în  acest  număr  al  revistei.  Celelalte 
sunt  la  fel  cu  aceasta.  Notăm  că  aceste 
predici  s’au  tipărit  într’un  număr  mic 
de  exemplare ,  cam  cât  face  numărul 
abonaţilor  revistei  cari  şi-au  achitat 
abonamentul  pe  anii  trecuţi,  şi  se  vor 
da  numai  ca  premiu,  altfel  nu  se  vor 
pune  în  circulaţie. 

Aducând  noi  aceste  mari  jertfe 
pentru  cetitori,  credem  că  ne  vor 
acordă  cu  grăbire  sprijinul  pe  care-J 
solicităm.  Acum,  în  aceste  împrejurări 
grele,  ne  vom  puteâ  cunoaşte  pe  prie¬ 
tenii  cei  buni  şi  totodată  pe  adevă¬ 
raţii  preoţi,  cari  îşi  pleacă  urechea 
spre  învăţătură  de  carte  bisericească. 
Sătui  de  tot  felul  de  ştiri  ziaristice, 
credem  că  cetitorii  cei  serioşi  sunt 
dornici  de  o  lectură  care  să  le  eleveze 
inimile  şi  să  le  deâ  curaj  în  lupta 
vieţii  grele  de  astăzi. 

Cu  Dumnezeu  înainte! 


